
14 di juni ta Dia Internacional di Dunado di Sanger 


Dialuna ultimo, Fabian 
Werleman, 
coordinador 
di Banco di Sanger Aruba, 
a tene un conferencia di 
prensa pa asina informa 
comunidad cu awe ta un 
dia special pa nan: e Dia 
Internacional di Dunado 
of donante di Sanger. 


Werleman a señala cu esaki ta 
e dia cu nan ta reconoce tur 
e dunado di sanger na nivel 
mundial y specialmente es- 
nan di Aruba. E ta un fiesta 
cu ta reconoci internaciona- 
lmente unda cu nan ta para 
un rato pa gradici na esnan cu 
tambe ta traha den e banco di 
sanger, uzadonan di banco di 
sanger cu tin na hospital y e 
dunadonan cu nan tin. 
For di basta tempo caba, Ban- 
co di Sanger ta solicitando 
mas boluntario pa por duna 
nan sanger. Pa esaki, for aña 
pasa te cu awor, Werleman a 
bisa cu e cantidad di donan- 
tenan a baha un poco, “pero 
esey tin di haber cu otro fac- 
tornan, no cu nan kier stop 


di duna sanger, pero si door 
di nan salud. P’esey nos ta 
bin cada aña back pa pidi pa 
hendenan cu ta desea pa bira 
donante, pa nan meld cerca 
nos, yama nos, of tambe por 
bay riba nos website cu ta 
www.bloedbankaruba.aw 
unda por haya un afspraak pa 
cuminsa e proceso pa bira un 
donante,” Werleman a bisa. 
Entre esnan cu tin problem- 
anan di salud cu no por duna 
sanger, el a indica cu esey ta 
hendenan cu ta hayando dife- 
rente malesa como diabetes, 
unda e pashent ta depende di 
insulina y pashentnan cu can- 
cer cu cada dia ta birando mas 
hopi. 
Den e plannan cu nan tin pa 
stimula hende pa bira un du- 
nado di sanger, el a splica cu 
nan ta bay cuminsa bishita 
companianan pa pidi nan 
ayudo y laga e trahadonan cu 
ta desea pa bira dunado bol- 
untario. 
E cantidad di donantenan pa 
cada pais ta representa en- 
tre 3% pa 5% di nan pobla- 


cion. Pa loke ta trata Aruba, 
tin mester di entre 3.000 pa 
5.000 dunado di sanger. 
E unico manera cu nan por 
yena nan necesidad di falta 
di sanger ta por medio di 
pidi nan donantenan pa duna 
sanger mas frecuente y esey ta 
algo cu nan ta bin haciendo. 
Donacion di sanger ta con- 
sisti di tres producto: plaketa, 
plasma y globulo cora cu ta 
sali di e mesun donante; esaki 
por yuda tres pashent. 


E procedura medico ta con- 
sisti cu e sanger ta pasa pa 
un prome fase di centrifuga. 
Eynan e sanger ta bira den un 
velocidad halto y despues ta 
bay pa e dos fase na un ekipo 
cu ta separa e globulonan cu e 
awa y di otro banda e plasma 
cu e plaketanan. Pa e di tres 
fase e sanger ta haya un likido 
special pa finalmente duna 
como resultado un sanger 
filtra cu nan lo por usa pa un 
pashent. 


Ta importante cu un perso- 
na lo por duna su sanger pa 
motibo cu semper ta existi 
un persona cerca di nos, sea 
ta famia of hende conoci, cu 
por tin mester di sanger den 
algun momento di su bida. E 
sanger ta ireemplasabel y no 
tin prijs. Simplemente e ta 
haci un cos importante: E ta 
yuda salba bida. 



Miembro di Cuerpo Policial R. Vos a cumpli 84 dia deteni 


Dia 22 di maart ultimo, 
Ministerio Publico a duna 
di conoce mediante un co- 
municado di prensa cu un 
miembro di polis, R. Vos, 
a keda deteni relaciona cu 
un investigacion penal y 
no tabata exclui mas de- 
tencion na e momentonan 
ey. 


Den esaki, R. Vos ainda ta 
deteni na KIA (Bewaring) 
y Ministerio Publico no ta 
duna mas detaye di kico e ta 
sospecha y loke a hiba na su 
detencion. 
Na e momentonan aki e ta 
den 
voorlopige 
hechtenis 
(gevangenhouding) 
ainda. 
Ora e yega 86 dia cera, Min- 
isterio Publico por pidi ver- 
lenging di otro di 30 dia mas 
segun e proceso di voorar- 
rest di Codigo Penal di Aru- 
ba ta indica y ta cuminsa di 
siguiente manera: 
Ora e persona ta keda deteni 
y ta wordo hiba na Warda di 
Polis pa seis ora y presenta 
dilanti un sub-fiscal na unda 
e sospechoso su derechonan 
ta wordo lesa y e ta wordo 
puntra si kier un abogado. 
Akinan ta na unda e ta wordo 
interoga y asina por tuma su 
declaracion. 
Despues di e 6 ora di intero- 
gacion, e persona ta wordo 
informa sea cu si e lo bay cas 
of e ta keda deteni pendiente 
di investigacion (inverzeker- 
ingstelling). 


Si e persona ta wordo infor- 
ma cu e ta keda deteni, den 
dos dia cu e ta den inverze- 


keringstelling e persona mes- 
ter presenta dilanti un fiscal 
na unda e fiscal ta evalua e 


detencion di e sospechoso y e 
declaracionnan di testigonan 
y sospechosonan. E proceso 


ta continua riba evaluacion di 
e detencion y si tur cos ta bay 
legalmente, fiscal ta pidi un 
hues comisario si por tene e 
sospechoso te maximo 8 dia 
pa e bienestar di e investiga- 
cion. 
Despues di 8 dia, e fiscal tin 
cu pidi formalmente un hues 
comisario pa prolonga e de- 
tencion. E basenan legal pa 
fiscal pidi hues comisario pa 
prolonga e detencion despues 
di dies dia ta: 
1. Na unda e persona tin 
chens di huy. 
2. E persona tin chens di 
influencia e testigonan 
y sospechosonan cu ta 
parti di e investigacion na 
unda e ta sospechoso di e 
caso. 
3. Na unda e persona por 
comete of continua e me- 
sun actonan penal cu e ta 
sospecha di dje. 


Si su detencion ta wordo pro- 
longa pa 8 dia mas, e persona 
ta bay bewaring (detencion 
preventivo) na KIA. Despues 
e fiscal por pidi 8 di mas pa 
prolonga e detencion preven- 
tivo y despues di esey e fiscal 
ta pidi detencion (gevangen- 
houding) cu ta maximo 60 
dia. 
Fiscal por pidi un prolonga- 
cion di gevangenhouding cu 
30 dia mas y un di dos pro- 
longacion cu ta 30 dia extra 
prome cu nan presenta e caso 
den corte. 

Herrick Henriquez director di ATIA 
“Si for di comienso tur hende cu ta haci negoshi a paga nan BBO, por ta 
nos no tabata den situacion aki” 


Mirando cu dia 1 di juli ta 
e fecha den cual impuesto 
BBO na frontera ta bay 
drenta na vigor, Bon Dia 
Aruba a acerca Aruba 
Trade & Industry Associa- 
tion (ATIA) su director, 
Herrick Henriquez, pa 
asina ey amplia un poco 
mas tocante e topico aki. 


ATIA den su opinion ta kere 
cu e palabra primordial di e 
ley aki ta “Handelsgoederen”, 
unda si esaki awor keda den 
ley manera e ta, e ta bay limita 
hopi compania pa haya credi- 
to, pa motibo cu un handels- 
goed “ta literalmente algo cu 
bo a importa pa re-bende. Si 
bo a cambia e producto un 
tiki of bo a haci algo pa e pro- 
ducto cu no ta mescos ora bo 
ta import’e, bo no ta haya e 
credito ora bo bende e pro- 
ducto. Esey ta nifica cu e prijs 
ta bay subi cu 7%,” el a sigura. 
Ademas, Henriquez ta reco- 
menda pa cu e palabra Han- 
delsgoederen, por cambia of 
sak’e for di e ley. E ora ey esa- 
ki lo kiermen cu tur producto 
cu drenta Aruba ta bin na vig- 
or pa credito cu por kita for 
di e BBO ora ta bende e pro- 
ducto. Si e BBO na frontera 
ta efectivamente un “tool” of 
un manera pa hisa e cash flow 
adelanta di Gobierno, “e ora 
ey di nos banda nos ta bisa pa 
kita e palabra Handelsgoede- 
ren y tur producto cu drenta 


Aruba ta haya e credito, pa 
esey no bay afecta of perhu- 
dica algun sector compara cu 
otro.” 
Segun el a splica, e sector di 
construccion y HORECA ta 
bisando cu nan no ta haya e 
credito. 
Loke tambe ta pasa ta cu hopi 
compania ta importa nan me- 
sun cosnan. En bes di bende 
tur cos, algun di nan ta im- 
porta pa na mesun uso, por 
ehemplo un wholesale cu ta 
importa su mesun rekinan pa 
por pone nan productonan 
riba dje. Esakinan ta produc- 
tonan cu nan ta cumpra awor 
y e productonan aki ta bay ta 
7% mas caro. En berdad, nan 
por schrijf af pero e costo di 
operacionnan ta bay subi pa 
motibo cu afschrijving tambe 


ta subi y e bottom line ta me- 
nos. 
Esakinan ta algun ehemplo 
chikito cu nan ta duna unda 
cu prijsnan ta bay subi. Esaki 
ta bay afecta e inflacion cu ta 
un formula na unda e poder 
di compra ta baha. 
Tambe a bira conoci cu De- 
partamento 
di 
Impuesto 
(DIMP) ta bay reforma e 
impuestonan 
di 
impor- 
tacion, pero ATIA no tin 
conocemento di ki dia esaki 
ta bay drenta na vigor: “tec- 
nicamente, e mester drenta 
na vigor 1 di juli hunto cu e 
BBO na frontera, pero nos sa 
cu e ley aworaki ta na Raad 
van Advies y nos no sa ki dia 
nan ta bay duna nan advies 
riba dje. Si e dos leynan aki 
no ta bay simultaneamente, 


bo ta bay haya e ora ey un 
efecto riba bo inflacion. Bo ta 
bay paga mas invoerrechten 
y riba dje e BBO na frontera 
ta bin. E speransa cu nos tin 
ta pa simultaneamente e dos 
ley aki drenta na vigor,” Hen- 
riquez a sigura. 
Gobierno di Aruba mediante 
diferente comunicado y con- 
ferencianan di prensa tambe a 
splica cu esaki ta pa combati 
economia informal. Di esaki 
Henriquez a menciona cu 
BBO na frontera ta un “hy- 
brid” di un BTW di cual nan 
ta pro un BTW ainda, pero 
bon hinca den otro manera 
IMF a sugeri na 2018, lo cual 
ta un porcentahe cu un base 
amplio y tiki excepcion den 
e sistema di BTW cu a pro- 
pone tambe cual tabatin un 
BTW na frontera, loke ta haci 
cu e ta bay hisa e compliances 
“pasobra hopi di e hende- 
nan cu ta bende manera riba 
Vraag and Aanbod na Face- 
book of cu ta bende cosnan 
y no paga BBO, awor nan 
mester bay registra nan pro- 
ductonan y compania pa por 
haya e credito. Si nan no haya 
e credito, automaticamente 
nan productonan ta bay ta 
mas caro compara cu e per- 
sonanan cu si ta pagando un 
BBO awor, pasobra e BBO ta 
inclui na frontera caba. Esey 
ta un manera cu nos tambe 
ta di acuerdo: e por yuda cu 
compliances y hisa e compli- 


ances pa tur hende paga na 
fairshare. Esey ta e meta cu 
nos tin cu tur hende ora ta 
haci negoshi tin cu paga nan 
BBO. Si tur hende tabata haci 
esey for di comienso caba por 
ta nos no tabata den situacion 
aki,” Herniquez a declara. 
Biniendo riba e pregunta: 
Cuanto impuesto mas com- 
ercio por sigui carga? Hen- 
riquez a sigura cu “nos ta 
kere cu comercio no por 
wanta mas. Comercio cu 
un aumento ta nifica cu e 
ta afecta e prijs. Awor tin cu 
puntra e consumidor cuanto 
e por wanta. Comerciantenan 
ta bay hinca e impuesto den 
nan prijs. Di nos banda nos 
mes no kier pa prijsnan subi 
pasobra esey kiermen cu e 
benta lo baha tambe y esey no 
ta e idea. P’esey nos ta suplica 
Departamento di Impuesto 
tambe pa cuminsa wak esey 
hopi bon, cu no por keda hisa 
prijs y tur hende ta bay paga 
pero ta bay cumpra menos. 
Kiermen cu importacion ta 
bay baha y tambe na final di 
dia e placa cu ta drenta caha 
di gobierno tambe ta bay 
baha,” el a comenta. 
Ademas el a finalisa cu Aruba 
ta hopi bendiciona cu despu- 
es di pandemia Covid-19 a 
recupera hopi lihe, pero nan 
tambe ta mirando cu awor e 
demanda e pa e producto di 
Aruba ta bahando caba e aña 
aki. 


Tisa LaSorte presidente y CEO di AHATA tocante BBO 
na frontera 


“Aruba ta considera un destinacion caro 
caba, y awor ta bay hacie mas caro” 


Topico di impuesto di 
BBO na frontera tambe 
ta hayando reaccion di 
otro instancianan, como 
por ehemplo Aruba Ho- 
tel and Tourism Associa- 
tion (AHATA), den cual 
Tisa LaSorte, ken ta fungi 
como presidente y CEO, 
tambe a duna su comen- 
tario riba esaki. 
“E ley di BBO na frontera 
cu ta na Parlamento actual- 
mente, ta causa cu Aruba ta 
bira mas caro pa local y pa 
turista. Restaurant y hotel ta 
specificamente exclui di por 
trek af cualkier BBO paga na 
frontera for di BBO cu ta col- 
ecta di cliente den restaurant. 
Esey kiermen cu gasto opera- 
cional ta subi, cual ta causa 


prijs mas halto pa cliente,” el 
a bisa. 


Tambe La Sorte a señala cu 
esaki ta causa prijs mas halto 
pa actividadnan cu turista 
ta gosa di dje y te hasta pa 
pacusnan unda ta cumpra 
cos. Un pacus cu ta bende 
T-shirt, por ehempel, lo tin 
mas gasto, “pasobra, nan por 
trek af e BBO cu ta paga riba 
e T-shirt cu ta importa, pero 
no e reki cu ta importa pa 
pone den pacus, of e forklift 
cu mester cumpra pa ware- 
house. E BBO na frontera ta 
haci renobacion di hotel mas 
caro tambe. Riba e 22% di in- 
voerrechten pa mueblenan, 
awor mester paga 7% di BBO 
ariba dje tambe. Esey por re- 
sulta den menos renobacion 


cu ta resulta den un producto 
turistico menos atractivo.” 


Den su opinion, La Sorte a 
indica cu “Aruba ta considera 
un destinacion caro caba, y 
awor ta bay haci’e mas caro 
sin cu e balor of calidad di 
Aruba como destinacion ta 
subi.” 


“Mientrastanto, ainda nos 
tin problema cu no por haya 
basta empleado pa duna ser- 
vicio optimal. Y hopi turista 
di Merca a cuminsa scoge pa 
bay Europa en bes di Caribe. 
Kiermen net ora demanda ta 
cuminsa baha, ta haci Aruba 
mas caro y no ta yuda cu in- 
centiva pa Aruba su producto 
turistico keda competitivo 
den e mercado.” LaSorte a 


sigura. 
Pa finalisa, el a declara cu 
“nos miedo ta cu Gobierno 
ta ignorando efecto negativo 
riba economia y comunidad 
riba termino largo y ta enfoca 
solamente riba e entrada cu 
nan kier hisa pa nan mes mas 
lihe posibel.” 

Minister Geoffrey Wever cu update encuanto implementacion NSS 
Conseho di Minister a aproba compania local pa audit diseño di 
infrastructura di ICT 


Manera ta conoci Minis- 
ter Geoffrey Wever ta im- 
plementando e proyecto 
‘Sistema Nacional di Esta- 
distica (Nationaal Statis- 
tisch Systeem (NSS)) por 
medio di Centraal Bureau 
Statistiek Aruba (CBS) 
y demas stakeholders. E 
meta principal NSS ta pa 
brinda estadisticanan ofi- 
cial di calidad halto cu ta 
na beneficio di un pueblo. 


Un pueblo bon informa ta 
yuda profesionalnan den tur 
ramo eherce nan trabounan. 
Alabes un NSS ta un elemen- 


to esencial den bon gober- 
nacion unda por tuma deci- 
sionnan mas obhetivamente 
substancia. 


Recientemente 
Minister 
Geoffrey Wever a firma acu- 
erdo di trabou cu un compa- 
nia di wetgeving Hulandes pa 
yuda Aruba den traha e ley pa 
cu e NSS. E trabou aki ta an- 
dando. 


Banda di e ley amplio di e 
NSS, otro aspecto impor- 
tante den e implementacion 
di NSS ta e plataforma digital 
di data. Tin diferente trabou 


pa ser haci pa cu esaki. Un di 
e trabounan ta un audit di e 
diseño di e infrastructura di 
ICT. Conseho di minister a 


aproba pa un compania es- 
tableci na Aruba haci e audit 
aki. Ta importante pa e ICT- 
infrastructure ta conforme e 


necesidadnan di un NSS y cu 
ta cumpli cu rekisitonan di 
seguridad nacional y interna- 
cional pa cu data. 


“E NSS ta un herment im- 
portante y moderno pa nos 
traha pa un mihor Aruba. Mi 
ta contento cu e progreso den 
implementacion di e NSS. E 
trabounan pa e ley di NSS ta 
andando y tambe trabounan 
pa e plataforma digital di data. 
Tur esakinan ta importante pa 
por garantisa datos di calidad 
y accesibel pa tur usuario di 
datos”. 
Minister Wever a comenta. 


Fundacion Respeta Mi & YMCA Aruba 
Exitoso tayer ‘Mayornan di Futuro’ a educa publica pa kibra 
e ciclo di abuso 


Abuso di mucha ta un di 
e problemanan social di 
mas grandi cu ta preva- 
leciendo den cada pais 
rond di mundo. E ta trece 
cune consecuencianan pa 
cu e desaroyo di e mucha 
riba diferente area. Pa e 
motibo ey, na aña 1991 a 
funda Fundacion Respe- 
ta Mi (FRM) pa por crea 
conscientisacion den co- 
munidad di Aruba y con- 
tribui na prevencion di 
abuso di mucha. 


Stagiernan Michelmira Ar- 
ends di FRM y Rosemary 
Bustillos di YMCA Aruba ta 
actualmente studiantenan di 
Social Work and Develop- 
ment cu a dicidi di haci un 
colaboracion pa trece dilanti 
un tayer titula ‘Mayornan di 
Futuro’ pa promove e mision 
di nan organisacion. Esaki 
cu e meta pa informa may- 
ornan, profesionalnan y otro 
tocante e tiponan di abuso cu 
ta reconoci na Aruba y inter- 
nacionalmente. 


Tayer ‘Mayornan di Futuro’ 
E tayer di ‘Mayornan di Fu- 
turo’ a conta cu 3 sesion cu 
a tuma lugar riba 14, 21 y 28 
di april, 2023 na e localidad 
di Universidad di Aruba y 
Fundacion Respeta Mi. E ob- 
hetivo di esaki tabata pa con- 
scientisa y educa publico pa 
reconoce e señalnan y preve- 
ni esaki pa asina kibra e ciclo 
di abuso. A duna informacion 
tocante Abuso Emocional, 
Negligencia, Abuso no Re- 
ciente, Termento Inconsci- 
ente, Abuso Fisico, Violen- 
cia Relacional, Explotacion 


Criminal, Grooming, Abuso 
Sexual y Explotacion Sexual. 
Durante e sesionnan, e par- 
ticipantenan a practica y para 
keto riba nan mesun manera 
di criansa. Mas di 20 persona 
a participa activamente y a 
obtene un certificado di par- 
ticipacion riba e anochi final. 


E Continuacion 
Michelmira Arends y Rose- 
mary Bustillos ta sumamente 
contento cu e acogida y e 
exito di e tayer ‘Mayornan 
di Futuro’. E plan ta pa con- 
tinua cu e tayer aki cu un 
maximo di 3 biaha pa aña pa 
sigui brinda informacion na e 


comunidad di Aruba pa por 
contribui na prevencion di 
abuso di mucha. E lo ta ideal 
pa personanan di diferente 
edad y districtonan di Aruba 
por haya e oportunidad pa 
participa na e tayer aki. Esaki 


tambe ta conta pa mayornan 
hoben cu por participa pa asi- 
na fortalece e crianza di cada 
mucha. Ta spera cu por a in- 
forma y conta cu e apoyo di 
e comunidad di Aruba pa cu 
e continuacion di e tayer aki. 

Rapport “Level Playing Field: 
Comite ta recomenda cero impuesto pa sector di agricultura 


Den nos edicion anterior di Bon Dia 
Aruba a introduci e rapport “Level 
Playing Field”. Un rapport cu a ser 
comisiona pa 17 stakeholder y a ser 
realisa pa un comite di tres experto 
na unda a trece pa dilanti diferente 
recomendacion pa loke ta trata e re- 
forma fiscal, e introduccion di BTW 
e tempo ey, cual a keda reemplasa 
pa BBO na frontera. 


Despues di e cambio di parti di Gobi- 
erno di Aruba pa no introduci BTW 
mas, pero mas bien a opta pa introduci 
BBO na frontera, Camara di Comercio 
Aruba a indica cu no tur recomendacion 
y conclusion presenta den e rapport ta 
conta cu aprobacion di tur stakeholder. 
Esaki, nan a sigui splica, ta pa motibo cu 
e rapport a ser elabora pa e introduccion 
di BTW y no di BBO na frontera, locual 
a trece cune cu algun di e recomenda- 
cionnan, segun Camara di Comercio, 
no ta cuadra mas. 


E rapport a presenta 17 recomendacion 
y ta un esfuerso pa brinda alternativanan 
viabel pa diversifica y extende e fuent- 
enan di ganashi di e sector publico, pa 
aumenta e parti di e sectornan cu ta 
contribui menos y crea un igualdad di 
condicionnan pa e participantenan den 
e economia di Aruba, tanto pa negoshi 
como pa e consumidor. 


E rapport aki ta menciona tambe e re- 
duccion di tarifanan unda esakinan por 
ta excesivo of creando distorsion no de- 
sea den economia y cu ta haci control 
di cumplimento hopi dificil pa e sector 
publico. Tur esaki cu e meta di limita e 
impacto inminente riba e costo di bida 
pa e habitante- y bishitantenan. 


E comite ta enfatisa cu e control y dis- 
minucion di gasto publico ta urgente y 
mester complementa e ultimo esfuerso 
di reforma pa yega na e metanan men- 
ciona. 


Gremio comercional y sindical ta spera 
cu aworaki Gobierno di Aruba ta trece 
pa dilanti un control di gasto concreto y 
irevocabel, cambionan legal y di politica 
pa mitiga burocracia, mehora servicio y 
innovacion tecnico pa ofrece servicio- 
nan mas lihe, miho y economico na co- 
munidad. 


E comite encarga cu e rapport aki a spli- 
ca cu durante e reunionnan cu gremio 
comercial y sindical, tres tema impor- 
tante a ser treci pa dilanti. Uno, no ta- 
batin un imagen completo di e reforma 
fiscal pa e caida di poder di compra; dos, 
cumplimento por wordo mehora den 
diferente dominio aumentando asina e 
ganashi pa Gobierno di Aruba; y tres, e 
crueldad den mayoria di proceduranan 
pa pidi permiso cu Gobierno di Aruba. 


BBO cu un tarifa na frontera 
Como prome recomendacion comercio 
y gremio sindical ta indica cu e tarifa aki 
cu lo ser realisa na frontera riba impor- 
tacionnan cu ta cualifica y cu ta deduci- 


bel for di e BBO cobra pa e siguiente 
ciclo di e cumprado for di e bendedo, 
pa e creacion di un sistema di impuesto 
indirecto mas compatibel y igualdad di 
condicion pa comercio y industria. 


Despues di pandemia un parti grandi di 
poblacion a mantene un habito regular 
di compra online. Un parti significante 
di e companianan priva grandi den e 
economia local, manera supermercado 
y hotel, ta cumpra regularmente for di 
e distribuidor afo. Esaki ta un faya eco- 
nomico pa importador y distribuidor lo- 
cal manteniendo productonan den stock 
determina pa BBO. 


Finalmente minorista- y mayoristanan y 
distribuidornan no tin un condicion di 
igualdad cu e comprasnan online y im- 
portacion directo pa compania- of indi- 
vidualnan. 


BBO na frontera ta crea condicionnan 
mas igual y ganashi adicional di com- 
pra ta bay tin e mesun cumplimento cu 
minoritsa y mayorista di productonan 
den stock cu implementacion di BBO 
recauda na frontera y inmediatamente 
deducibel for di BBO cobra ariba reci- 
bonan di benta. 


E comite a haya apoyo unanime pa e 
modelo aki di BBO cu solamente un 
nivel di deduccion di BBO recauda pa 
Douane na frontera. Nan ta remarca cu 
lo ta mas simpel pa tur pa introduci un 
modelo di BBO completo, unda BBO 
paga pa proveedornan local por wordo 
deduci. 


Consecuentemente e BBO cu mester 
wordo deduci ta wordo provee pa DIMP 
y/of e Departamento di Douanne den 
nan red na momento di haci presenta- 
cion online, mescos cu e BBO actual. E 
cantidad paga na frontera ta warda den e 
sistema ASYCUDA di Douane. 


Impuesto di importacion di vehiculo, 
incentivo fiscal pa uso di autonan elec- 
trico di parti di empresanan 
Den e caso di vehiculonan, e tarifanan 
di 30%, 40% y 50% a pusha un porcion 
grandi di e poblacion pa cumpra au- 
tonan mas barata cu stuur na banda dre- 
chi (right hand drive). E impuesto super 
halto a obstaculisa e mercado local pa 
autonan di segunda mano, mientras cu 
e autonan nobo no por wordo paga mas 
pa un segmento grandi di entrada, hasta 
cu un prestamo di banco pa financia un 
parti di e auto. 


Distribuidornan local a ser afecta gran- 
demente y por supuesto e calidad di 
bida di e poblacion, door di e compra 
di autonan di segunda mano cu ta causa 
contaminacion halto cu problemanan 
mecanico cu eventualmente lo surgi, e 
gasto ta mas halto cu ora cu cumpra un 
auto nobo. 


E comite ta compronde cu e Departa- 
mento di Douanne Aruba a evalua e 
reduccion di impuesto di importacion 


riba auto pa 28%. Como segundo reco- 
mendacion, gremio comercial y sindical 
ta apoya e desaroyo aki y ta encurasha pa 
e wordo implementa pronto. Sugeren- 
cia pa otro modelnan ta 2% pa autonan 
completamente electrico y 5% pa au- 
tonan hybrid. 


Nan ta enfatisa cu impuesto mas abao 
lo promove mas benta di autonan nobo 
di distribuidornan autorisa y finalmente 
hende lo por afford esakinan. 


Cero impuesto di importacion pa 
sector di agricultura 
Gremio Comercial y sindical ta di opin- 
ion cu e sector di agricultura ta enfrenta 
riesgonan considerabel di cambio cli- 
matico, bestianan cu ta mata cosechanan 
completo y competencia fuerte di pro- 
ductornan di Merca y Europa (Colom- 
bia, Brazil Peru, Chile etc) cu tin acceso 
na e suministro local di alimento pa bes- 
tia, fertilisante, material etc. 


Ningun impuesto di importacion ta 
wordo cobra ariba e suministro aki. Im- 
puestonan recauda pa importacion di 
alimento pa bestia di minorista of may- 
orista, no ta condicionnan igual pa e 
productornan local chikito. 


E carni of webonan manda pa Aruba no 
ta paga impuesto di importacion pa e 
alimento cumpra localmente y producto 
final aki ta wordo importa liber di im- 
puesto pa Aruba. 


E comite ta recomenda cu e sector di ag- 
ricultura, considerando e riesgo y costo 
halto envolvi y e beneficio di spaar im- 
portacion y generacion di empleo, e en- 
trada mester ta liber di tarifa y BBO te 
ora cu e yega e supermercado pa bende 
na e consumidor of restaurant. Eynan e 
BBO ta ser paga na final di e cadena di 
comercialisacion y produccion y e ga- 
nashi fiscal ta ser genera, cu un condi- 
cion di igualdad pa tur den e structura 
di costo. 


Mas informacion di e rapport “Level 
Playing Field” y recomendacionnan den 
nos siguiente edicion. 

Trabounan di landspakket ta sigui den forma diligente y den bon cooperacion 
Kier duna espacio na ekipo local pa guia e reformanan conforme e 
contexto di Aruba 


Den e siman di 22 di mei te 
cu 2 di juni, TWO-Aruba 
conhuntamente cu TWO- 
Hulanda a traha riba e 
agenda di ehecucion pa 
e di tres kwartaal di 2023. 
Durante bishita di trabou 
di TWO-Hulanda a para 
keto na diferente tema, 
entre 
otro: 
enseñansa, 
crecemento 
economico, 
reforma economico, mer- 
cado laboral y seguridad 
social. 


Segun un comunicado di 
gobierno, e bishita aki tabata 
uno sumamente intenso ca- 
minda no solamente a traha 
riba e agenda di ehecucion, 
pero a sinta hunto cu dife- 
rente experto y lidernan di 
proyecto pa haya un mihor 
bista di kico ta e vision di Pais 
Aruba pa cu e diferente tem- 
anan aki. 


Mester bisa cu e combersa- 
cionnan tocante e contenido 


di e reformanan cu mester 
tuma luga tabata basta inten- 
so. Miembronan di TWO- 
Aruba a trece dilanti e vision 
di Pais Aruba y a splica cu tin 
elementonan esencial pa e vi- 
sion aki. Di parti di Hulanda 
a intercambia experticio riba 
e temanan y asina a yega na 
conclusionnan comun. Por 
bisa cu e tema di ‘ownership’ 
ta keda un tema hopi valido 
pa pais caminda cu kier duna 
espacio na e ekipo local pa 
guia e reformanan conforme 


e contexto di Aruba. Esaki a 
base di capacidad di ehecu- 
cion y necesidad di priorisa 
e reformanan. Pais Aruba y 
Hulanda lo sigui den comb- 
ersacion cu otro riba e tema 
aki. 


Pa locual ta e di tres agenda di 
ehecucion, actualmente e en- 
foke ta hopi mas riba formula 
resultado concreto. Un otro 
punto di atencion ta e efecto 
colectivo di e trayectonan di 
implementacion cual ta un 


tema cu ta keda wordo trata 
riba nivel di organisacionnan. 


TWO-Hulanda a indica cu 
pa nan e ta keda importante 
pa e reformanan wordo ehe- 
cuta den forma diligente cu 
e mesun energia cu e refor- 
manan a wordo ehecuta na 
inicio di e proceso, y semper 
den bon cooperacion. 
Adicionalmente por indica 
cu esaki ta prome biaha cu 
a traha conforme e acuerdo 


mutuo nobo firma dia 4 di 
april 2023. Ta papia di un 
posicion hopi mas balansa 
entre paisnan, cu enfoke riba 
respeta posicion di e paisnan 
y nan autonomia. Den trans- 
curso di aña lo sigui traha riba 
e siguiente agenda di ehecu- 
cion y asina crea un proceso 
mas balansa teniendo na 
cuenta e meta principal cual 
ta, pa crea un Aruba mas re- 
siliente. 


Minister Geoffrey Wever 
Ta informa Parlamento di Aruba di Trade Mission Colombia 


Riba 13 di juni 2023 Min- 
ister Geoffrey Wever a 
entrega 
Parlamento 
di 
Aruba e relato “Verslag 
Handelsmissie 
Aruba- 
Colombia” den cuadro di 
e mision comercial pa Co- 
lombia. Un mision comer- 
cial cu a tuma lugar den e 
periodo di 23 pa 27 di mei 
2023 y cu e mandatario a 
lidera y acompaña pa Ca- 
mara di Comercio y un 
delegacion di 15 compa- 
nia di Aruba. Conseho di 
Minister di Aruba a trata 
y aproba e relato riba me- 
sun dia 13 di juni 2023. 


Cu entrega di e “Verslag Han- 
delsmissie Aruba- Colom- 
bia” na Parlamento di Aruba 
minister Geoffrey Wever ta 
informa nos parlamentari- 
onan como representantenan 
di nos ciudadanonan riba su 
programa diario durante e 
mision comercial. 


Minister Geoffrey Wever su 
programa diario tawata con- 
sisti di reunionnan cu dife- 
rente stakeholders den cual a 
trata diferente tema pa logra 
mas comercio y mas inversi- 
onnan entre ambos paisnan. 


E mision comercial pa Co- 
lombia ta forma parti di e 


maneho economico di Aru- 
ba inclui den e programa di 
gobernacion 2021- 2025 y ta 


un instrumento importante 
pa fortifica e cooperacion 
economico entre e dos pais- 


nan, facilita cu nos negoshi- 
nan tin mas acceso na e mer- 
cado Colombiano y stimula 


cu nos consumidornan tin 
mas choice den productonan 
y servicio. 


Entrega di e “Verslag Han- 
delsmissie Aruba- Colom- 
bia” na Parlamento ta nifica 
cu e mision comercial a tuma 
lugar pero cu awor e fase di 
ehecucion ta start di loke a 
keda palabra durante e mis- 
ion economico. 


Ministerio 
di 
Asuntonan 
Economico, Comunicacion 
y Desaroyo Sostenibel a traha 
un plan di accion basa riba tur 
palabracionnan hasi durante 
e mision comercial. 


Ta importante pa nos como 
pais haci bon uzo di e opor- 
tunidadnan economico cu 
Colombia ta brinda nos y 
pesey awor mi ministerio lo 
enfoca riba ehecucion di tur e 
accionnan cu e mision com- 
ercial a trece. Un mision co- 
mercial ta un inversion haci 
pa beneficio di nos comer- 
ciantenan y consumidornan 
y pesey ta di sumo importan- 
cia pa duna contenido con- 
creto na nos esfuerzo pa logra 
como resultado mas comer- 
cio y inversion entre Aruba y 
Colombia cu ta na bienestar 
di ambos pais segun minister 
Geoffrey Wever. 

Calidad di aire pober na Hulanda pa via di calor y polen; Festivalnan 
ta sigui toch 


(NLTimes)—E 
Netwerk 
di Monitorio di Aire Na- 
cional ta spera calidad 
di aire insuficiente of te 
hasta pober den e dianan 
binidero pa via di temper- 
atura halto, specialmente 
den e partinan central y 
sur di Hulanda. Calor ta 
causa un aumenta skerpi 
den e concentracion di 
ozon den aire. Mirando 
cu ta temporada di po- 
len tambe, e riesgo pa ke- 
honan respiratorio y prob- 
lemanan cardiovascular ta 
aumenta. 


Segun analista ambiental y 
biologo Arnold van Vliet di 
Universidad di Wageningen, 
polen ta un factor di riesgo pa 
atake di curason. Na banda di 
sintomanan di alergia, polen 
tambe ta aumenta e vulnera- 
bilidad pa infeccion viral di 
pulmon. Pues e combina- 
cion di e polen cu e calor, y 
un concentracion di ozon 
halto den oranan di atardi no 
ta saludabel, e ta argumenta. 


Aunke estudionan di e im- 
pactonan riba salud ta an- 
dante na Hulanda, ta conoci 
caba cu calor y concentracion 
halto pa polen a causa morto 
na juni 1995 y juni/juli 2006. 


En general, expertonan ta 
avisa hende cu ta sensitivo na 
polen pa keda paden lo mas 
hopi posibel, limita actividad 
fisico, specialmente atardi. 


Polen di yerbe ta reduci na fin 
di luna ora e yerbe seca pa via 
di e calor. Pero net despues 
di esey, mugwort ta cuminsa 
crece, cual tambe por causa 
strobamento. 
Sinembargo, festivalnan Best 
Kept Secret y Oerol ta bay- 
endo bon a pesar di e calor 
y calidad di aire pober. Na 
e mesun momento tin nin- 
gun circunstancia straño pa 


reporta pa via di e temper- 
aturanan halto, segun e di- 
rector di e festival a anuncia 
diasabra atardi. 


Ambos evento a anuncia na 
comienso di siman cu nan ta 
prepara pa e calor. Na e fes- 
tival di Best Kept Secret na 
Hilvarenbeek, Brabant, tin 
“suficiente luga cu sombra” 
den e boske y suficiente pun- 


to di awa unda bishitantenan 
por bebe awa gratis, un voc- 
ero a bisa. 


Director di festival Maurits 
Westerik a bisa diasabra cu 
e festival ta bayendo “hopi 
bon” te awo. Tin “hopi som- 
bra, pero tambe hopi calor” y 
e “lago y e boske” ta bon pa 
bishitantenan, el a subraya. 
“E audiencia ta relaha y aten- 
to.” 


Na Oerol riba Terschelling, 
tin un punto di awa central, 
ta bende suficiente sun block 
y bishitantenan ta wordo ad- 
verti riba pantaya, un vocero a 
bisa. Director di festival Siart 
Smit a bisa cu te awo “tur cos 
ta normal” na e festival. “E 
solo ta fuerte, pero e temper- 
aturanan no ta dje malo.” 


Segun Smit, e publico ta bon 
prepara. “Y tambe nos a ad- 
verti nan pa bebe suficiente 
awa, pone sun block y bisti 
pechi.” 


Prome vacuna pa Chikungunya ta den horizonte despues di 
pruebanan exitoso 


(Forbes)—Un vacuna pa 
chikunguya—un infeccion 
causa pa sangura cu sinto- 
manan similar na dengue 
y Zika—finalmente por ta 
den horizonte despues di 
resultadonan positivo for 
di un prueba den etapa fi- 
nal a ser publica den The 
Lancet dialuna, un stap 
pa dilanti pa aborda e me- 
nasa riba un scala global 
mientras cu cambio di cli- 
ma ta causa un aumento 
den condicionnan ideal pa 
e virus por plama mas. 


Hechonan importante 
E vacuna di chikungunya 
di compania farmaceutico 
Valneva, cual ta traha di un 
forma menos fuerte di e virus 
y cual ta administra den un 
solo dosis, a presenta como 
un vacuna sigur, tolera basta 
bon entre obhetonan y a pro- 


voca un respuesta di immuun 
cu ta indica proteccion contra 
e malesa, segun e prueba cual 
recien a wordo publica. 


Investigadonan a bisa cu e 
prueba—pa cual 4.115 adul- 
tonan saludabel na Merca a 
participa den dje, y 3.082 di 
nan a haya e vacuna—no a 


causa preocupacion di segu- 
ridad pa e inyeccion, y Juan 
Carlos Jaramillo, e director 
medico na Valneva a bisa cu 
un directiva independiente ta 
evaluando e data di e prueba 
y cualkier reaccion reporta 
despues a yega na e mesun 
conclusion. 
Efectonan comun reporta ta 


inclui dolor di cabes, cansan- 
cio, dolor den weso y dolor 
na e sitio di inyeccion, cual 
tabata consistente entre dife- 
rente gruponan di edad. 


Mirando cu e estudio a ser 
conduci na Merca, un re- 
gion unda chikungunya no 
ta endemico, investigadonan 


a midi e respuesta di e siste- 
ma di immuun pa test di e 
vacuna en berdad ta proteha 
contra malesanan causa pa un 
infeccion cu e virus. 


Respuestanan 
immuun— 
cual a test den 362 participa, 
di cual 266 a ricibi e va- 
cuna—tabata fuerte, segun 
e investigadonan, cu 99% 
di participante mustrando 
nivelnan anticurpa considera 
pa proteha contra e virus 28 
dia despues cu vacunacion. 


Mientras cu nivelnan anti- 
cuerpo—cual tabata similar 
pa ambos obhetonan jong 
y bieu—a cay despues di 28 
dia, e investigadonan a bisa 
cu proteccion a persisti pa 
96% di recipiente seis luna 
despues cu a haya vacuna. 

Corsou: 
Centrum Supermarket a ricibi ordo pa compensa muhe cu a cay cu 
21,000 florin 


(CuraçaoChronicle) 
- 
Centrum Supermarket a 
ricibi ordo pa paga aprox- 
iamdamente 21,000 florin 
na muhe di 66 aña cu a cay 
y fractura su heup den e 
supermarket. E incidente 
en cuestion a tuma luga 
den november di aña 2018. 
E señora a trompica cu al- 
gun palo cu tabata den un 
area di e supermarket den 
proceso di renobacion. 


E vloer no tabata cla y a pone 
palo di plywood pa asina e 
clientenan por cana riba nan 
y tin acceso na e produc- 
tonan. Sinembargo no a pone 
e plywood adecuadamente, 
causando cu nan a bira bao e 
señora cu pia y el a cay. 


E muhe aki a busca manera di 
haya compensacion for di e 
supermarket pa daño materi- 
al cu ta yega te na casi 35,000 


florin y pa dañonan no mate- 
rial cu balor di 50,000 florin. 
El a bisa cu e dañonan a ser 
causa pa motibo cu Centrum 


Supermarket no a tuma sufi- 
ciente medida di siguridad pa 
adverti clientenan di e area 
peligroso y e necesidad di 
cana cu cautela. 


Segun e hues, e medidanan 
cu a tuma pa adverti e cli- 
entenan tocante e trabao di 
renobacion a laga hopi di de- 
sea. Un borchi pafo di e su- 
permarket indicando cu tin 
construccion andando y otro 
borchi unda ta bisa cu por 
slip na e localidad no ta sufi- 
ciente. 


No tabatin nada pa adverti 
cu por cay riba e plywood y 
pa tene cautela. Te hasta den 
otro areanan di e supermarket 
por a mira borchinan similar. 


Segun un reportahe investi- 
gativo, mester a cera e area pa 
preveni cu clientenan usa e 
area aki. Durante e audiencia, 
e muhe a splica cu e no por 
a limpia 2 apartamento cu e 
ta maneha, causando cu e no 
por a huur esaki. Tambe taba- 
tin atraso den e construccion 
di varios studio. Pa causa di su 
situacion e no por a maneha e 
construccion. 


Hues a otorga e señora casi 
11,000 florin den dañonan 
material y 10,000 florin den 
dañonan no material. Adi- 
cionalmente, e supermarket 
mester cubri casi 10,000 flo- 
rin den costonan legal. 


Cft: Maneho financiero di Silvania no ta suficiente y surplus a evapora a 
causa di obligacionnan financiero cu no a reporta 


(CuraçaoChronicle) 
- 
Den Corsou su prome re- 
portahe di ehecucion fi- 
nanciero di aña 2023, un 
surplus preliminar di 104 
miyon florin a ser reporta 
den 
servicio 
ordinario. 
Esaki ta di acuerdo cu e 
presupuesto, segun e Cft, 
Sinembargo, e surplus aki 
tabata di 142 miyon florin 
fin di aña 2022. 


Segun Cft, e disminucion ta 
sigui e aña aki. Corsou ta spe- 
ra yega na aproximadamente 
89 miyon florin den debenan 
pendiente, cual lo resulta den 
un surplus di mas o menos 
25 miyon pa aña 2022. Cft 
ta considera cu e maneho fi- 
nanciero den e area aki ta bao 
di e standard y a duna e con- 


seho urgente pa tuma e me- 
didanan pa mehora e control 
di gastonan. E organisacion 
di supervision ta propone es- 
tablece supervision prome cu 
yega na obligacionnan finan- 
ciero, combina cu un politica 
di sancion apropia. 


A trece atencion tambe riba 
e situacion financiero pre- 
cario di CMC. CMC te ai- 
nda no a haci ningun pago di 
e prestamo desde juni di aña 
2020, causando cu Cft a cum- 
insa considera necesario un 
provision den e presupuesto. 
Sinembargo, e presupuesto te 
ainda no ta contene un pro- 
vision, apesar cu Cft a pidi 
esaki. 


E motibo cu e Minister di 


Finanzas a duna ta cu e ries- 
gonan principal cu CMC ta 
den e hecho cu e presupuesto 
aloca pa cuido di salud no ta 


match cu e hospital su cos- 
tonan di operacion, ademas 
di e inversionnan cu CMC 
tin cu haci. 


Silvania ta argumenta cu di 
acuerdo cu e Administrative 
Main Lines Agreement pa 
restructuracion di e entidad 
CMC riba 19 di october di 
aña 2022, un solucion lo ser 
presenta pa e situacion finan- 
ciero di CMC fin di e aña aki. 
Cft ta haya cu tin tiki urgen- 
cia pa resolve e problema. E 
Minister su respuesta ta in- 
dica cu e solucion ta enfoca 
primeramente riba e perdi- 
danan cu ya caba a surgi y e 
formalisacion di e posicion di 
debe. 


“E no ta cla si lo adresa tur 
esaki den e solucion cu lo 
presenta. Cft a enfatisa e im- 
portancia di yega un solucion 
structural pa e situacion fi- 
nanciero precario di CMC.” 


Paisnan CAS: Duna prioridad na convenio 
pa violencia di hende muhe y muchanan 


(CuraçaoChronicle) 
- 
Curaçao, Aruba y Sint 
Maarten recientemente a 
anuncia nan intencion di 
duna prioridad na e in- 
troduccion di dos tratado 
internacional cu e meta di 
preveni violencia contra 
hende muhe y muchanan 
segun declaracion haci 
durante consulta oficial 
legislativo tocante rela- 
cionnan di Reino. 


Secretario di Estado Alexan- 


dra van Huffelen, encarga cu 
relacionnan di Reino, a trece 
dilanti e informacion den re- 
spuesta na preguntanan cu e 
Senado a trece dilanti pa cu 
e tratadonan di derechonan 
humano, particularmente pa 
e paisnan CAS. A nota cu e 
paisnan aki tin falta di e con- 
ocemento necesario y capaci- 
dad di implementacion. 


Como consecuencia di esaki, 
Hulanda a dicidi di provee 
asistencia na e paisnan aki. 


Sinembargo, a surgi un mal 
comunicacion den e gobi- 
erno; Ademas di e Ministerio 
di Asuntonan Exterior kende 
a cuminsa ehecuta e proceso, 
e Ministerio di asuntonan 
interior y di Reino tambe 
a cuminsa cu nan mesun 
strategia pa trata esaki. 


Ora cu a confronta minister 
Hoekstra a trece esaki dilanti, 
Van Huffelen a keda di acu- 
erdo pa explora con e dos ini- 
ciativanan aki por ser uni. 

E caso di asesinato di Peter R. de Vries ta cuminsa proceso na 
cuminsamento di 2024; a acusa dos sospechoso nobo 


(NLTimes)—E sospecho- 
sonan den e asesinato di 
Peter R. de Vries ta bay 
haya proceso cuminsam- 
ento di otro aña, segun 
corte a bisa diamars, casi 
dos despues cu e crimen a 
tuma luga. OM Hulandes 
a bisa cu nan ta bay acusa 
dos sospechoso nobo awe. 


Peter R. de Vries a ser tira pafo 
di e studio RTL Boulevard 
riba Lange Leidseswarsstraat 
na Amsterdam dia 6 di juli 
2021. El a fayece den hospital 
un siman despues. Sospecho- 
sonan Delano G. y Kamil E. 
a haya procesamento caba, 
pero autoridadnan a detene 
sospechosonan 
nobo 
net 
prome cu e huicio, cual a ser 
posponi. Corte a ordena un 


procesamento nobo pasobra 
un di e huesnan a relocalisa 
mientras tanto y tambe pa 
agrega mas sospechoso den e 
caso. 


Den corte diamars, OM a 
confirma cu e asesinato di de 
Vries eigenlijk mester a pasa 


un dia prome, riba 5 di juli. 
Pero e homber cu mester 
comete esaki, Konrad W., a 
dicidi pa no haci esaki ta cu 
de Vries no a presenta na e 
studio e dia ey. Krystian M., 
e “broker di asesinato” cu 
supuestamente a coordina e 
asesinato, a contrata Delano 


G. pa tira e reportero sola- 
mente algun ora prome cu 
esaki a sosode. 


Om tambe a confirma repor- 
tahenan cu a bisa cu varios 
di e sospechosonan tabatin 
conexion na un asalta riba e 
ex-sua di e hefe criminal Rid- 
ouan Taghi na mei 2021. Su- 
puestamente, Taghi a ordena 
e asalta for di prizon pasobra 
su ex-sua a maltrata su ruman 
muhe. Segun Een Vandaag, 
ken a reporta e conexion aki 
na mei, ta e prome conexion 
concreto entre e asesinato 
di de Vries y e organisacion 
Taghi. 


E ultimo piesa di informacion 
nobo cu OM a revela tabata 
cu e arma uza den e asesinato 


por a bin for di un deposito 
di arma cu polis a descubri na 
Alphen aan den rijn na maart 
aña pasa. 


Un total di seis sospechoso 
tabata presente pa e audiencia 
pro-forma diamars. Delano 
G. no a aparece pero Krys- 
tian M. si. Segun su abogado, 
e ta preocupa cu hende por 
identific’e for di pintura cu e 
artistanan di corte a haci. 


E proximo audiencia di sta- 
tus ta bay tuma luga na sep- 
tember. E Corte ta spera pa 
cuminsa e procesamento na 
januari otro aña. El a reserva 
diesdos dia di audiencia na 
januari y februari pa e proc- 
esamento. 


Servicio di Inteligencia Hulandes a adverti CIA di un plan Ucraniano pa 
ataca liña di tubo Nord Stream 


(NLTimes)—Autoridad- 
nan Hulandes a haya sa 
di un plan Ucraniano pa 
sabotia e liña di tubo di 
gas natural Nord Stream 
tres luna prome cu esaki 
a haya daño den un atake 
na fin di september 2022. 
E agencia di inteligencia 
militar, MIVD, a adverti 
Agencia di Inteligencia 
Central (CIA) na Merca 
di e plannan, y oficialnan 
Mericano a adverti Ucra- 
nia pa no atake e tubonan, 
segun fuentenan anonimo 
a conta NOS y Nieuwsuur. 


Aunke Ucrania a cancela nan 
plan, asina mes e tubonan di 
gas a ser ataca cu un metodo 
similar di kico MIVD a pensa 
lo pasa. Un siman pasa, The 
Washington Post a reporta cu 
un aliado Europeo a alerta 
Merca di plannan di Ucrania 
pa e sabotahe. Prome cu esey, 
New York Times a reporta cu 
oficialnan Mericano a sospe- 
cha gruponan pro-Ucrania 
pa e incidente den september 
aña pasa, y cu e gruponan ey 
lo por a separa nan mes for 
di e gobierno Ucraniano. 
MIVD a discuti plan cu auto- 
ridadnan Aleman, NOS a re- 
porta. CIA tambe a comparti 
e informacion cu Alemania, 
segun The Washington Post. 


Un serie di explosion a causa 
daño na e liña di tubo Nord 
Stream 1 y 2 dia 26 di sep- 
tember, mas tanto den parti 
atardi. E explosionnan bou 
awa a tuma luga den e Lama 
Baltico, causando daño den e 


tubonan uza pa transporta gas 
for di Rusia pa Alemania cer- 
ca di Bornholm, Dinamarca, 
pero tambe den cercania di 
e frontera Sueco. Investiga- 
donan di e paisnan ey a bisa te 
awo cu e explosionnan tabata 
intencional. 
A culpa Rusia mas tanto pa e 
atakenan, pero e pais semper 
a nenga nan envolvimento, 
puntando dede na Ucra- 
nia. Volodymyr Zelenskyy, e 
presidente Ucraniano, a ne- 
nga responsabilidad. 
E tempo ey, e atake a causa un 
gran desorden rond mundo, 


pero hasta awe, hopi pregun- 
ta a keda sin contesta. Prome, 
hopi pais a punta dede na 
Rusia. Mientras tanto, mas y 
mas indicacion a sali na luz 
cual a sugeri cu Ucrania ta- 
bata envolvi den e incidente, 
un sugerencia cu Presidente 
Zelenskyy a nenga fuerte- 
mente. 


No tabata inmediatamente 
claro con MIVD a yega na e 
inteligencia tocante e plan pa 
explota e liña di tubo Nord 
Stream, NOS y otro me- 
dia di comunicacion a bisa. 


Nan fuentenan a bisa cu nan 
ta kere cu e minister di De- 
fensa, Kajsa Ollongren, a ser 
informa, y cu e minister di 
Asunto den Exterior, Wopke 
Hoekstra, y e prome minis- 
ter, Mark Rutte, tambe a haya 
informacion tocante esaki. 


E plannan obteni pa MIVD a 
yama pa General Ucraniano 
Valery Zaluzhny pa lidera e 
operacion. El a yama pa uza 
un yate pa transporta un eki- 
po di buceo na e tubonan pa 
asina produci e explosionnan. 
Segun NOS, Zelenskyy no 


tabata envolvi den e planifi- 
cacion di esaki. MIVD tambe 
a obtene informacion for di 
un fuente Ucranio despues 
cu e explosion a sosode cu a 
sugeri cu apoyadonan Ucra- 
nio tabata tras di e accion aki. 


Oficialnan di inteligencia ai- 
nda no ta sigur si Ucrania, 
apoyadonan pro-Ucranio of 
un otro grupo tabata tras di e 
atake. Ainda esaki ta bou in- 
vestigacion, y miembronan 
di e Gabinete Hulandes tin 
duda pa culpa un hende di- 
rectamente. 

Gruponan Neonazi ta sigui crece na Brazil 


(Reuters) - Na november 
di aña pasa, oranan prome 
di un concentracion di in- 
migrantenan Haitiano na 
e ciudad di Itajai, ubica na 
estado sur di Santa Catari- 
na, e organisado di e even- 
to aki a ricibi un mensahe 
alarmante. 


“Boso cancela e protesta di 
Haiti of nos ta bay comete 
un masacre,” tabata bisa e 
e-mail, “Santa Catarina ta un 
tera di hende blanco, pa hen- 
de blanco,” e anonimo fir- 
mado cu e saludo nazi “SIEG 
HEIL” tabata bisa. 
Finalmente, e evento a cel- 
ebra si ni un problema cu 
presencia policial. Sinem- 
bargo, e e-mail cu ta sigui 
bao investigacion pa polis di 
Santa Catarina, ta e indicativo 
di un chikito pero creciente 
number di casonan di neona- 
zismo na Brazil cu a aumenta 
cu politica di derecha ex- 
tremo durante e mandato di 
ex-presidente Jair Bolsonaro. 
Polis Federal di Brazil a bisa 
cu e number di investiga- 
cionnan habri pa presunto 
incitacion na neonazismo a 
aumenta for di 2019, cu un 


“aumento significativo” e aña 
aki. 
Ley Brasileño contra racismo 
di 1989 ta castiga uso di sim- 
bolonan vincula cu nazi y e 
discursonan cu ta considera 
“como apologia di regimen di 
Adolf Hitler” cu no ta protegi 
pa statuutnan di libertad di 
expresion na Brazil. 
Polis a bisa cu a habri 21 
investigacion tocante e su- 
puesto, fabricacion, benta, 
distribucion di “swastika” e 
cruz nazi “cu tin e proposito 
di expande esaki” den aña aki, 
compara cu 2018, aña den 
cual Bolsonaro a keda eligi 
como presidente. 
Na april, un dia despues cu 
un homber di 25 aña a mata 
cu un hacha cuatro mucha 
den un crèche na Santa Ca- 
tarina, minister di Husticia, 
Flavio Dino, a ordena Po- 
lis pa investiga e organisa- 
cionnan neonazi cu posible- 
mente tabata opera mas leu di 
e fronteranan estatal. 
E sospechosonan a usa arm- 
band cu e swastika nazi den 
dos atentado escolar cometi e 
aña aki na Brazil. 
Algun expertonan ta bisa cu 
e cifranan ey no ta refleha e 


magnitud di e problema na 
scala nacional. Asociacion 
Nacional Hudiu di Brazil 
(CONIB) a bisa cu nan a 
ripara “un aumento sin prec- 
edente den e number di gru- 
ponan extremista, e mayoria 
di e cual ta neonazi.” 
Investigadonan di Univer- 
sidad Unicamp na estado di 


Sao Paulo a identifica un au- 
mento di mas di 10 biaha den 
number di agrupacion aki na 
Brazil for di 2015. Den un 
video pa presenta loke nan 
a haya, e investigadonan di 
Unicamp a bisa cu Bolsonaro 
a “fomenta” e aumento aki cu 
su discurso revolucionario. 
E problema di neonazismo 


na Santa Catarina ta particu- 
larmente grave, ya cu ta un 
estado na unda hopi hende 
tin antepasado Aleman y Ital- 
iano. E region tin e mayor 
cifra di residentenan blanco 
na Brazil, cu un 84% cu a de- 
clara esey den un censo nobo. 


Colombia: Recuperacion di e muchanan rescata den e selva ta “hopi 
satisfactorio” 


(EFE) - E cuatro mucha 
indigena cu a keda 40 dia 
perdi den selva di sur di 
Colombia despues di un 
accidente aereo ta ricibi 
atencion multidisciplinar- 
io pa “nan recuperacion 
fisico y mental,” manera 
Hospital Militar Central 
a informa ayera diamars 
y tambe ta sigura cu nan 
evolucion “ta hopi satis- 
factorio.” 


E parti medico ta indica cu 
e rumannan Lesly Jacobom- 
baire Mucutuy, Soleiny Ja- 
cobombaire Mucutuy, Tien 
Noriel Ranoque Mucutuy y 
Cristin Nerimann Ranoque 
Mucutuy for di diasabra ul- 
timo ta “bao asistencia pro- 
fesional 
interdisciplinario, 
ricibiendo atencion integral y 
un maneho articula di parti di 
e diferente specialidad clinico 
di acuerdo cu e necesidadnan 
particular di cada un di e mu- 
cha.” 
E comandante general di 
Forsa Militar, general Hé- 
lder Fernán Giraldo, ken a 
bishita e muchanan fin di si- 
man ultimo ayera a informa 
na prensa cu “e parti medico 
ta hopi satisfactorio” y cu nan 
ta evoluciona faborablemente 


di e situacion di desnutricion 
y deshidratacion den cual a 
haya e muchanan diabierna 
di siman pasa. 
“Ora a haya e muchanan, a 
traves di celulanan di buske- 
da integra pa Comandonan 
di Forsa Militar y Indigena, a 
haya nan den un estado halto 
di desnutricion y deshidrata- 
cion,” e general Giraldo a 
afirma. 
Lesly, di 13 aña; Soleiny, di 
9; Tien Noriel, di cinco aña, 
y Cristin Neruman, e baby 
di un aña ta ricibi atencion 
medico den cual ta combina 


un enfoke biologico, psico- 
logico y sociocultural cu ta 
involucra e familiarnan y nan 
custumbernan. 
A haya e cuatro ruman diabi- 
erna ultimo den profundidad 
di e selva, entre e departa- 
mentonan di Caqueta y Gua- 
viare, na unda casi 200 militar 
componi di Forsanan Special 
di Ehercito y Indigenanan di 
e zona, tur di nan integra den 
Operacion Esperanza, a bus- 
ca e muchanan sin descanso 
durante simannan. 
Despues di e rescate a hiba 
nan cu helicopter di Forsa 


Aereo Colombiano te San 
Jose del Guaviare, capital di 
Guaviare, na unda un avion 
configura como ambulance a 
hiba nan na Bogota. 
E accidente aereo a tuma luga 
dia 1 di mei ultimo ora un 
avion Cessna 206 di e com- 
pania Avianline Charter’s den 
cual e cuatro mucha tabata 
biaha hunto cu nan mama, 
un lider indigena y e piloto, 
a cay den selva Amazonico. 
Den hecho aki e tres adulto a 
muri, entre nan e mama di e 
muchanan. 
Minister di Defensa, Ivan 


Velazquez, ayera tambe a 
anuncia 
cu 
ekiponan 
di 
buskeda ta bay haya condec- 
oracion “den proximo si- 
mannan den un ceremonia di 
reconocemento na e coman- 
donan militar y indigenanan 
cu a participa den esaki cu a 
duna asina tanto alegria na 
tur e pais.” 
Ademas, e general Giraldo 
a informa cu den e zona na 
unda e avion a accidenta ta 
continua 70 efectivo buscan- 
do Wilson, e cacho cu a perde 
den e selva y cu tabata yuda 
nan den e buskeda. 

Venezuela: Chauffeurnan ta pidi aumento di pasashi pa evita colapso di 
transport publico 


(ElNacional) - Fernando 
Mora, director ehecutivo 
di e Camara Venezolana 
de Empresas de Trans- 
porte Extraurbano, a se- 
ñala e siman aki cu ta nec- 
esario pa e Ehecutivo na- 
cional aproba e aumento 
nobo di pasashi pa evita 
e colapso di transport pu- 
blico, manera nan a expe- 
riencia algun aña atras. 


Den un entrevista pa Fede- 
camaras Radio, Mora a splica 
cu e acuerdo di e tarifa ac- 
tual di e pasashi a ser realisa 
na momento cu e balor di e 
dollar tabata bao di 23 bolivar. 
“Awendia e dollar ta riba 26 


bolivar, door di cual e tarifa 
a devalua,” e transportista a 
indica. 


El a ratifica cu e peticion di e 
chauffeurnan ta pa establece 
di un manera fiho un tarifa 
di pasashi di 50 cen di dollar, 
locual lo representa un au- 
mento di 93% den e cantidad 
cu e usuarionan mester paga. 


Mora a indica cu e propuesta 
ta riba mesa ainda, door di 
cual nan ta spera cu nan por 
reuni cu e Ehecutivo nacional 


pa tuma decision ariba e tarifa 
di e pasashi. 


“E gobierno ta consciente di 
kico ta e situacion di e sector 
di transport publico, door di 
cual nan mester pronuncia 
nan mes y haci un ahuste na 
e tarifa pa e bon di e sector,” 
el a agrega. 


“Nos no kier bolbe biba loke 
a sucede añanan atras ora cu 
e transport publico a colapsa 
y e personanan mester a cana 
mas,” el a apunta. 


Haiti: Prome Minister Henry ta keha di falta di apoyo pa transicion 
politico 


(DiarioLibre) - E Prome 
Minister di Haiti, Ariel 
Henry, a keha diadomingo 
ultimo di e falta di apoyo 
pa logra e transicion po- 
litico den e poder di e 
pais, durante su interven- 
cion den un reunion cu e 
miembronan di e Comu- 
nidad di Caribe (Cari- 
com), den cual Jamaica a 
presenta un solucion pa e 
crisis cu e pais Caribense 
ta pasando aden. 


“Si e stapnan duna pa e go- 
bierno tabatin exito, si tur 
hende e contribui na e con- 
struccion di e edificio, nos 
lo mester tabata den periodo 
electoral, pasobra nos lo ta- 
batin tempo pa revisa nos 


constitucion y pone cana un 
Conseho Electoral Provi- 
sional,” e gobernante Hai- 
tiano a expresa a traves di su 
cuenta do Twitter. 


Den e tweet, un di varios cu 
el a publica diadomingo riba 
su cuenta oficial, Henry a in- 
dica: “Pronto lo cumpli dos 
aña cu nos ta den e transicion 
aki. Ya ta ora di cuminsa e 
proceso cu mester hiba nos 
na eleccion liber, democrati- 
co y inclusivo. Algun persona 
ta bisa cu mi tin deseo di con- 
tinua den poder, esaki ta un 
eror.” 


Den otro di e mensahenan, el 
a afirma cu loke su gobierno 
a priminti pa logra e transi- 


cion ta bay wordo cumpli. 
“Nos a haci e compromiso 
dilanti e nacion pa realisa un 
remodelacion den interior 
di e gobierno. Nos lo haci’e. 
Nos a haci e promesa di re- 
alisa reformanan na nivel di 
administracion publico. Nos 
lo haci’e. A anuncia cambi- 
onan significativo pa pone 
den ordo e diplomacia. Nos 
lo haci’e. A duna e garantia 
cu lo reemplasa algun agente 
temporal den e comunidad- 
nan local y esey tambe nos lo 
haci.” 


Den su mensahenan riba e 
red social, extrai for di su dis- 
curso, Henry ta destaca cu 
e negociacionnan pa e tran- 
sicion a extende pa 20 luna, 


desde cu actornan politico 
y sociedad civil, a firma un 
acuerdo politico pa gober- 
nansa pacifico y efectivo di 
e periodo interino, dia 11 di 
september 2021. 


Henry tambe a bolbe ratifica 
e criterio di no intervencion 


pa presenta solucionnan pa e 
crisis cu su pais ta pasando. 
“Tur hende sa cu ningun so- 
lucion duradero pa Haiti por 
bin di exterior, no wordo im- 
poni pa otronan, sea nan ta 
di Caricom of otro parti,” el 
a apunta den un di e mensa- 
henan ariba Twitter. 


Segun Tarek William Saab Venezuela no mester di un oficina di CPI 


(ElNacional) - E fiscal 
general 
di 
Venezuela, 
Tarek William Saab, a sig- 
ura dialuna cu na Venezu- 
ela no ta necesario e insta- 
lacion di un oficina di e 
Corte Penal Internacional 
(CPI) pasobra e Ministe- 
rio Publico ta den capa- 
cidad di realisa investiga- 
cionnan ariba presunto vi- 
olacionnan di derechonan 
humano. 


“Na Venezuela nos ta haci 
husticia 
den 
materia 
di 
derechonan humano. No 
tin mester pa un instancia 
transnacional, sea e ta yama 
CPI of con cu ta, haci loke 
ya caba nos ta haciendo na e 
pais. No tin motibo pa mete 
na Venezuela un organismo 
transnacional,” el a bisa den 
un entrevista concedi na Glo- 
bovision. 
Djis algun dia pasa, e gobi- 


erno di Nicolas Maduro a 
suscribi un acuerdo cu e fis- 
cal di CPI, Karim Khan, cu ta 
inclui e instalacion di un ofi- 
cina di asistencia tecnico na 
Venezuela. 


El a sigura cu e firma di e di 
dos Memorandum di Com- 
prendemento ta un avance 
positivo di e Estado Venezo- 


lano, locual, den su opinion, 
“ta un tema cu no mester 
wordo usa ni na fabor ni den 
contra. E tema di derechonan 
humano ta un tema di husti- 
cia y di berdad.” 


Saab tambe a insisti cu hopi 
di e denuncianan presenta na 
CPI ta promovi pa esnan cu 
no ta victima. 


El a señala cu e iniciativa di e 
secretario general di e Organ- 
isacion di Estadonan Ameri- 
cano, Luis Almagro, di hiba 
Venezuela dilanti e Corte 
Penal Internacional tabata un 
conspiracion 
estrictamente 
politico. 


E fiscal a enfatisa cu e Min- 


isterio Publico ta lidera un 
accion penal cu, basa riba e 
denuncianan di derechonan 
humano, a actua cu hopi 
forsa di manera estrecho y di 
un forma implacabel, cu ta e 
sancionnan den e materia aki 
y cu tin cifra- y informenan. 


El a indica cu Ministerio Pu- 
blico a documenta por lo me- 
nos cuater mil folder dilanti 
e fiscalia di CPI pa demostra 
e efectonan di e sancionnan 
ariba e pais. 


“E realidad ta cu tin un al- 
cance di comprendemento. 
Esaki ta e di dos alcance di 
dicho memorandum y nos 
ta bay sigui den loke nos ta 
yama e etapa di complemen- 
taridad y demostra cu Vene- 
zuela den e casonan concreto 
cu na su momento por a wor- 
do denuncia a haci husticia,” 
el agrega. 

Colegio Bon Bini y Aurora Kleuterschool ta dos di e seis scolnan 
ganado di e proyecto EduTech 


Dialuna mainta, Prome 
Minister Evelyn Wever- 
Croes hunto cu Presidente 
di Parlamento Sr. Edgard 
Vrolijk, a bishita Colegio 
Bon Bini pa asina mira e 
bunita proyecto cu nan a 
inscribi y gana di Edutech. 
Cu e fondo cu nan a ricibi, 
nan a cumpra 4 eBoards 
pa cuater klas y 25 tablet 
pa nan smartroom. Riba 
nan mesun forsa a cumpra 
2 eBoards mas, facilitando 
asina tur 6 klas cu un bor- 
chi digital. 


Na aña 2019 pa 2021, Go- 
bierno hunto cu Futura den 
e programa di innovacion a 
hiba hopi proyecto piloto di 
trece digitalisacion den ense- 
ñansa. E tempo aki, 4 scol 
a haya atencion cual tabata 
Cacique Aterima, Cacique 
Macuarima, Pastoor Colegio 
Kraanwinkel y Franciscus 
College. Pa aña escolar 2022- 
2023 a tuma e decision pa 
cambia e concepto, y a bin cu 
e proyecto Edutech, caminda 
ta pone e iniciativa cerca e 


scolnan. Cada scol lo mester 
a inscribi un proyecto cu nan 
lo traha, skirbi y entrega. E 
proyecto aki lo wordo evalua 
pa un hurado cu lo saca e 
scolnan ganado. 
Pa e proyecto Edutech, tin 400 
mil florin disponibel pa e aña 
escolar aki, y ya caba mita di e 


proyecto aki a wordo otorga. 
Un total di 6 scol a gana cu 
nan proyecto cu nan a entre- 
ga, di cual Colegio Bon Bini 
y Aurora Kleuterschool ta- 
bata dos di nan. E proyecto di 
Edutech tin hopi beneficio pa 
e scolnan mirando cu e ma- 
terialnan aki, manera eBoards 


y tablets ta duna oportunidad 
na e maestronan pa ta mas 
interactivo, stimulando asina 
partcipacion entre studiante y 
maestronan. 
“Di por mira tur klas cu nan 
borchi digital ta yena mi cu 
hopi alegria. E proyecto aki 
a prueba caba den pasado, di 
ta sumamente beneficioso pa 


e muchanan, mirando cu nan 
ta hopi mas activo den klas. 
Un pabien na e cabesantenan, 
tur docente y alumnonan cu e 
progreso aki riba tereno di in- 
novacion y digitalisacion. Mi 
ta sigur cu esaki lo contribui 
na resultadonan exitoso pa e 
aña escolar,” Prome Minister 
a expresa. 


Prome Minister ta felicita e comunidad 
Filipino cu nan 125 aña di independencia 


Prome Minister Evelyn 
Wever-Croes ta felicita 
tur Filipino cu ta biba na 
Aruba y mundo henter 
cu e celebracion di nan di 
125 aña di independencia 


di Spaña. Den e ultimo 
20 añanan na Aruba, riba 
e fecha aki, ta hisa e ban- 
dera di Filipina na Wil- 
helmina Park, acompaña 
pa un acto ceremonial 
protocolario. 


Prome Minister a expresa 
cu e comunidad di Filipina 
ta hopi conoci na Aruba pa 
ta hendenan servicial cu ta 
traha sumamente duro pa 
por progresa, y cu tin un cu- 
rason grandi pa yuda otro. E 
ta un honor di por tin cada 
un di nan como residente aki 
na Aruba, yudando asina nos 


economia desaroya. 


“Den nomber di Gobierno di 
Aruba, mi kier a felicita full e 
comunidad di Filipina riba e 
dia tan special aki. Danki na 
cada un di boso cu a laga boso 
hogar atras pa bin estableci 
na Aruba, yudando asina nos 
economia sigui draai. Aruba 
ta den recuperacion y esaki ta 
danki na tur esnan cu ta biba 
akinan. Nos ta spera cu tur 
esnan cu a kere den Aruba 
den bon y mal tempo por si- 
giu yuda desaroya nos pais” 
Prome Minister a expresa. 

“Art & Science Fair” di Maria college a expone talento di hobennan 
Maria College Mavo re- 
cientemente a organisa 
un “Art and Science Fair” 
den cual alumnonan di 
e scol a expone nan tal- 
ento den ramo di ciencia, 
proyectonan di arte y di 
baile. Prome Minister Ev- 
elyn Wever-Croes a asisti 
e evento y a keda impre- 
siona cu tur locual cu e 
hobennan a presenta. 


Prome 
Minister 
Wever- 
Croes a expresa cu e ex- 
posicion di proyectonan di 
ciencia tabata sumamente 
interesante y tur locual cu 
nan a presenta tabata impre- 
sionante. ‘Ta mira cu nos ho- 
bennan ta hopi envolvi den 
asuntonan di medio ambi- 
ente y desaroyo sostenibel.’ 
E exposicion di arte tambe 
a laga Prome Minister to- 
talmente sorprendi. Tabatin 
bunita obranan di arte entre 
otro cuadronan bunita cual 
algun tabata na benta. 


Prome Minister ta aplaudi 
Maria College pa a organisa 
e evento aki y asina stimula 
hobennan pa expone nan 
talento y loke nan por haci 
cual ta muestra di locual cu 


bo por logra ora cu bo ta de- 
termina y dedica na locual cu 
bo gusta. 


Finalisando, Prome Minister 
a expresa cu e evento aki por 
sirbi como ehempel cu otro 
scolnan por uza, paso nos 
hobennan tin hopi talento. 
“Pabien na tur alumnonan 
y Maria College Mavo cu e 
bunita Art & Science Fair.” 

Auto cu 2 persona coriendo iresponsabel 
tabata auto horta, polis a persigui nan y a 
detene nan 


Diasabra atardi a dren- 
ta informe di cu tin un 
Toyota Corolla coriendo 
den un forma iresponsa- 
bel den Bushiri, mesora a 
dirigi patruyanan pa yega 
for di diferente punto. 


Un di e patruyanan a topa e 
vehiculo aki den Madiki Ka- 
vel y ora cu e antisocialnan 
a ripara cu nan ta ser sigui 
nan a bula sali for di e auto y 
cuminsa core na pia lagando 
e auto bay dal riba un cura di 
cas. Como polis a mira nan 
con nan tabata bisti y a tuma 
nan aparencia a pasa esaki na 


e otro unidadnan den cerca- 
nia y un otro patruya a logra 
gara nan y a detene nan. Polis 


a confisca e auto pa mas in- 
vestigacion. 


Motociclista a perde control 
bay dal riba cura di bisiña 


Diasabra atardi a drenta 
informe di un accidente cu 
hende herida na Paradera, 
mesora a dirigi tanto polis 
como ambulance na e 
sitio. 


Na yegada di e patruya a bin 
compronde cu aki ta trata 
di un accidente unda un 


motociclista a perde control 
bay dal riba cura di palet di 
su mesun bisiña. Debi na 
e impacto e motociclista a 
resulta herida. Na yegada di 
e ambulance nan a atende 
e victima y a transporte pa 
hospital. E bisiña mes a keda 
di para responsabel a drecha e 
cura di palet bek. 


Na Alto Vista explosion den stoof a laga cas 
yena cu huma 


Diadomingo 
atardi 
a 
drenta 
informe 
di 
cu 
despues di un zonido di 
explosion a laga un cas 
yen di huma na Alto Vista, 
mesora a dirigi un patruya 


na e sitio. 


Na yegada di e patruya a bin 
compronde cu e dama a pone 
algo horna den stoof y despu- 
es di un rato esaki a explota y 


a yena e cas cu huma. Como 
cu ya a habri tur e bentananan 
y portanan e huma a cuminsa 
disparce. 


Pelea di pareha na Bushiri 


Diadomingo madruga a 
drenta informe di un pelea 
na Bushiri. Mesora a dirigi 


un patruya na e sitio. 
Na yegada di e patruya a bin 
compronde cu aki lo tabata 


trata di un pelea di un pareha. 
Polis a intermedia. 


Taxista a dal turista den 
parking lot di un hotel na 
Palm Beach 


Diasabra anochi a drenta 
informe di un accidente 
cu hende herida den park- 
ing lot di un hotel na Palm 
Beach. Mesora a dirigi 
tanto polis como ambu- 
lance na e sitio. 


Na yegada di e patruya a bin 
compronde cu un taxista lo 
no a wak un turista crusando 
y a dal e turista. Na yegada 
di e ambulance nan a atende 
cu e victima y a transporte pa 
hospital. 

Dama chauffeur a sali dilanti pickup cu e no a mira y nan a accidenta 
na Sero Biento 


Dialuna mainta a drenta 
informe di un accidente 
cu hende herida na Sero 
Biento, mesora a dirigi 
tanto polis como ambu- 
lance na e sitio. 


Na yegada di e patruya a bin 
compronde cu e dama chauf- 
feur di un Suzuki a bay subi 
e crusada “T” pero no a logra 
mira e pickup ta bini y nan 
a dal den otro te kibra e glas 
di e bentana di e porta patras 
banda robes di e auto unda 
2 mucha tabata sinta. Door 
di e impacto e muchanan 
lo a dal riba otro y a resulta 
levemente herida. Na yega- 
da di e ambulance a revisa e 
muchanan na e sitio mes. 


Polis a intercepta auto horta 
un rato prome na Bushiri 


Diadomingo madruga a 
drenta informe di un caso 
di ladronicia di un auto na 
Bushiri, mesora a dirigi 
patruyanan na e sitio. 


Durante cu polisnan a di- 
rigi nan mes na e area a bin 


topa cu e Toyota Tercel cu 
net a caba di ser horta un rato 
prome. E auto tabata cendi 
ainda y a con fisca e vehiculo 
aki y a pidi pa un takelwagen 
bin busc’e pa mas investiga- 
cion. 


Polis y bomberonan a bay pa un candela 
na Hyatt Regency Hotel den oranan di mey 
anochi 


Dialuna madruga a drenta 
informe di cu tin un can- 
dela andando na Hyatt 
Regency na Palm Beach, 
mesora a dirigi tanto polis 


como bombero na e sitio. 


Na yegada di e patruya a bin 
compronde cu aki ta trata 
di un candela na un kiosco 


banda di e pool na Hyatt, na 
yegada di bombero mesora 
a combati y a paga e candela 
rapidamente. 


Sandalia di mucha a pega den roltrap y e 
strap a cera su pia want’e pega 


Diadomingo 
anochi 
a 
drenta informe di cu pia 
di un mucha a pega na e 
roltrap di un hotel den 
Oranjestad, mesora a di- 
rigi tanto polis como am- 
bulance na e sitio. 


Na yegada di e patruya a bin 
compronde cu aki ta trata di 
e sandalia di un mucha cu a 
pega den e roltrap y e strap 
di e sandalia a cera te wanta e 
pia di e mucha mesora e tra- 
hadonan a logra saca e pia di e 


mucha pega y liber’e. Miran- 
do cu nan mes a logra los e y 
atende a cancela e ambulance 
y a hib’e den un bus di e hotel 
mes pa hospital. 

Fayecidonan por aparece na funeraria como un clon digital danki na 
inteligencia artificial 


Industria di funeraria ta rekeri reglanan 


(NLTimes) - Pa algun, e ta 
un soño cu a bira realidad 
y pa otronan esaki ta trece 
mas sufrimento. E prome 
entieronan unda e fayeci- 
do cu e ayudo di inteligen- 
cia artificial por duna un 
speech of papia cu e invi- 
tadonan no ta escena cu 
ta mira den peliculanan di 
ficcion so mas, 


Aunke progreso den e area 
aki te ainda ta avansando, e 
industria di funeraria Hulan- 
des BGNU ta adverti cu tin 
cu introduci mas regla den 
trata cu e persona virtual cu 
a fayece. 


Aña pasa a bira posibel pa un 
famia di England por papia cu 
e wela cu a fayece na su pro- 
pio entiero. Sinembargo, es- 
aki a pasa cu e clon digital di 
e wela. Esaki a resulta de un 
espectaculo den cual e clon di 
e fayecido a duna un speech 
chikito durante su entiero y 
a papia cu e personanan pre- 
sente. Ora cu tabata haci pre- 
gunta, e clon tabata cuminsa 
conta anecdota di e bida di e 


wela cu te hasta algun di es- 
unnan presente no tabata sa. 


E moda di despedida virtual 
a ricibi sosten y cada biaha ta 
ser desaroya mas pa e com- 
panianan di tecnologia pa 
un tempo caba. Por ehem- 
pel, Microsoft a desaroya un 
chatbot cu ta crea efectonan 


similar na bida di e persona 
fayecido pa medio di extrae 
data di e persona su men- 
sahenan di rednan social y 
potretnan. Ademas, Amazon, 
cu su assistent activa cu bos 
Alexa, a logra imita e stem di 
tal manera cu e personanan 
na bida por papia cu e fayeci- 
do. 


Fayecidonan por aparece na funeraria como un clon digital danki na 
inteligencia artificial 


Industria di funeraria ta rekeri reglanan 


(NLTimes) - Pa algun, e ta 
un soño cu a bira realidad 
y pa otronan esaki ta trece 
mas sufrimento. E prome 
entieronan unda e fayeci- 
do cu e ayudo di inteligen- 
cia artificial por duna un 
speech of papia cu e invi- 
tadonan no ta escena cu 
ta mira den peliculanan di 
ficcion so mas, 


Aunke progreso den e area 
aki te ainda ta avansando, e 
industria di funeraria Hulan- 
des BGNU ta adverti cu tin 
cu introduci mas regla den 
trata cu e persona virtual cu 
a fayece. 


Aña pasa a bira posibel pa un 
famia di England por papia cu 
e wela cu a fayece na su pro- 
pio entiero. Sinembargo, es- 
aki a pasa cu e clon digital di 
e wela. Esaki a resulta de un 
espectaculo den cual e clon di 
e fayecido a duna un speech 
chikito durante su entiero y 
a papia cu e personanan pre- 
sente. Ora cu tabata haci pre- 
gunta, e clon tabata cuminsa 
conta anecdota di e bida di e 
wela cu te hasta algun di es- 
unnan presente no tabata sa. 


E moda di despedida virtual 
a ricibi sosten y cada biaha ta 
ser desaroya mas pa e com- 
panianan di tecnologia pa 
un tempo caba. Por ehem- 
pel, Microsoft a desaroya un 
chatbot cu ta crea efectonan 
similar na bida di e persona 
fayecido pa medio di extrae 
data di e persona su men- 


sahenan di rednan social y 
potretnan. Ademas, Amazon, 
cu su assistent activa cu bos 
Alexa, a logra imita e stem di 
tal manera cu e personanan 
na bida por papia cu e fayeci- 
do. 


BGNU ta conseha pa e per- 
sonanan cu kier ser represen- 


ta pa un chatbot of clon digital 
despues cu nan fayece mester 
specifica esaki den nan testa- 
ment. Sinembargo, director 
Brigitte Wieman di BGNU 
tin duda pa cu e desaroyo aki 
y ta enfatisa cu “mester tin 
reglanan pa regula e dere- 
chonan. Paso ken ta permiti 
determina ki data, mensahe 


of potret di e persona ta ser 
usa pa inteligencia artificial 
despues di su morto? Mester 
tin un investigacion tocante 
esaki,” Wieman a declara. 
Segun BNGU, inteligencia 
artificial ta haci hopi posibel, 
“pero nos mester kier esaki? 
E ta bira problematico ora un 
persona no por laga bay di un 

Campeonato Nacional Landamento Artistico 2023 


Manera 
custumber 
na 
final di temporada Lan- 
damento Artistico tin su 
Campeonato Nacional. E 
idea ta cu tur miembro di 
club ta participa di esun 
mas chikito te esun mas 
grandi. A tene e compe- 
tencia aki over un dura- 
cion di 2 dia cu 3 sesion. 


Mester bisa cu un publico 
grandi a presenta pa disfruta 
di e varios rutinanan. Un 
danki grandi na tur e hues y 
boluntarionan cu sin nan lo 
no ta posibel pa organisa un 
evento asina grandi. 


E seleccion cu ta preparando 
pa biaha pa El Salvador aki 
dos siman tambe a presenta 
nan rutinanan y mester bisa 
cu pa prome biaha Aruba lo 
bay competi cu un ACRO 
TEAM. Esaki ta un evento 
nobo, na unda e atletanan 
mester haci acrobacia. E ta un 
rutina hopi espectacular y cu 
hopi riesgo. Durante e luna 
di April nos atletanan taba- 
tin un Campamento cu un 
coach internacional, Sr. Vic- 
tor Cana cu ta un atleta olim- 
pico di Artistic Gymnastic y 
actualmente e ta e Gymnastic 
coach e team di Landamento 
Artistico na USA. 


Despues di esaki nos atle- 
tanan a sigui training cu e 
Artistic Gymnastic coach di 
Aruba mes, Sr. Jimmy Palma. 
E training aki ta un parti inte- 
gral awendia den e deporte di 
Landamento Artistico. 


Alabes kier informa cu lo bai 
tin summercamps durante e 
temporada di vakantie grandi 


na unda tur mucha homber y 
mucha muher por participa. 
E unico rekisito ta cu e mu- 
cha mester por landa den awa 
hundo. 


E resultadonan ta como lo si- 


giente: 
Beginners: 1. Tahnee Fe- 
licina, 2.Aliyah Croes, 3.Ella 
Gomes, 4. Amaya Verdugo, 5. 
Khloë Guanipa. 
Novice: 1.Joslyn Velasquez, 
2. Ninziah Alexander, 3. Isa- 


bela Vasco, 4. Camila Pinil- 
los, 5. Luisa Pinillos. 
Intermediate: 
1. 
Kaylie 
Eman, 2. Zoë Olmtak. 
12 & under: 1. Khloë Rafini, 
2. Nalini Lopez-Henriquez, 
3. Sydelle Lopez-Henriquez, 


4. Vitali Inocencia, 5. Kath- 
erine Merruweather, 6. Zaria 
Wester, 7. Victoria Hen- 
riquez. Youth Agegroup: 1. 
Xia Rodriguez, 2. Xiana Hoo, 
3. Daniela Muñoz, 4. Kendra 
Simon. 


Ganadonan di WE Aruba den futbol categoria b mucha homber 


Siman pasa a tuma luga 
competencia di Weganan 
Escolar 
2023 
den 
e 
disciplina di Futbol di 
Categoria B di Mucha 
Homber 
na 
Compleho 
Deportivo Frans Figaroa. 
Sint Franciscus College 
a 
titula 
campeon 
di 
Categoria 
B 
Mucha 
Homber, 
Cacique 
Macuarima School a keda 


na di dos luga, Colegio 
Sagrado Curason na di 
tres luga y Pius X School a 
keda na di cuater luga. 


Minister di Enseñansa y 
Deporte 
Endy 
Croes 
ta 
felicita e scolnan cu a participa 
den e competencia di futbol y 
sigur na ekiponan ganado cu 
a duna tur di nan parti riba 
veld. 

Minister Xiomara Maduro tocante digitalisacion di archivo: 
“Asina brindando nos comunidad accesibilidad digital na nos 
herencia cultural” 


E siman cu a pasa nos a 
celebra 9 di juni Dia Inter- 
nacional di Archivo y du- 
rante e Conferencia Anual 
di Acuril cu e aña aki ta 
tumando luga na Jamaica. 
Minister Maduro a splica 
cu Aruba ta un isla dedica 
na adopta innovacion pa 
salbaguardia nos historia 
y historia colectivo. Aruba 
ta trahando pa conserva 
nos herencia cultural pa 
medio di uso di tecnologia 
y nos pais ta un ehempel 
con ta traha cu coleccion 
di data. 


E aña aki e Conseho Inter- 
nacional di Archivo (ICA) 
lo ta celebrando su di 75 aña 
di existencia y trabou dedica 
di promove e importancia 
di documentacion y archi- 
vonan, y mas aun na e noble 
profesion di conservacion di 
documentacion y e maneho y 
desiminacion di informacion. 
E aña aki den e mundo di 
archivo e tema lo ta dirigi 
particularmente riba e cam- 
bionan contemporaneo cu 
ta influencia e trabou di ar- 
chivonan y cu ta percura pa 
cambio. Mescos cu otro in- 
stitucionnan cultural rond 
di mundo, archivonan tambe 
ta cambiando nan manera di 
traha y presenta nan mes na e 
comunidad. 
Loke ta resalta den esaki ta 
e idea con nos sociedadnan 
rond mundo ta cambiando 
nan bista y asina tambe ta 
spera cu archivonan y otro 


instancianan di herencia cul- 
tural ta haci e cambionan 
necesario. 
Minister Maduro ta informa 
cu den e caso di Aruba sigur 
e caso no ta diferente y esaki 
a wordo influencia grande- 
mente pa loke ta COVID. 
Esaki a pone varios instancia 
den e sector cultural realisa, 
cu bo mester ta un banda mas 
accesibel, cual sea e situacion. 
Como tal e tecnologia di in- 
formacion digital ta trece cu 
ne posibilidadnan sin fron- 
tera pa yega na incluso duna 
e servicio cu ta wordo spera. 
Y sigur esaki Archivo Nacio- 
nal, hunto cu su otro colega- 
nan partner na Aruba, manera 
Biblioteca Nacional y UN- 
OCA desde 2022 a bin ta den 
un cooperacion intenso pa 
asina logra pone Aruba riba 
mapa como un pais di inno- 
vacion pa loke ta trata infor- 
macion digital. Y asina tambe 
cumpli cu loke nos comuni- 
dad ta spera di nos instanci- 
anan di herencia cultural pa 
ta mas accesibel digitalmente. 
Durante e conferencia anual 
di ACURIL na Jamaica e si- 
man aki, Aruba como un 
pais innovador a haci presen- 
tacion di e proyecto digital 
yama “Coleccion Aruba”. Ta 
trata di un proyecto cu desde 
november aña pasa ta online 
caba, pero su lanzamento ofi- 
cial lo ta riba 28 di september, 
riba dia Internacional di Ac- 
ceso na Informacion, decreta 
dor di Nacionnan Uni. Na 
Jamaica, Aruba a presenta e 
cooperacion aki cu a conduci 
na creacion di un plataforma 
digital y cu por sirbi pa mod- 
elo pa Caribe. Caribe tin su 
realidad Caribense, di ta pais- 
nan chikito y cu medionan 
limita, pero cu loke Aruba a 
demostra ta cu por traha na 
un bon acceso di informa- 
cion pa medio di cooperacion 
y asistencia na un y otro. Un 
cooperacion cu a cuminsa cu 
3 instancia riba e tereno cul- 
tural historico na november 
2022 y cu ya pa fin di 2022 
tabata conta cu 2 partner mas, 
esta Museo Arquelogico Na- 
cional Aruba y Monumenten 
Fonds. Y awe na juni ta conta 
cu 11 partner cu tin coleccion 
mientras cu tin partnernan 
strategico, manera Funda- 


cion Amigonan di Archivo, 
Representacion di Hulanda 
na Aruba, Fondo Mondriaan 
di Hulanda, Prins Bernhard 
Cultuurfonds Caribe, SE- 
TAR y Internet Archive (ar- 
chive.org). 
Segun 
Minister 
Maduro 
Aruba a crea asina aki tambe 
su momento na dicho con- 
ferencia y unda hopi interes 
a keda demostra. Esaki a keda 
presenta riba e prome dia 
ACURIL riba dialuna 5 di 
juni pa e mandatario durante 
su presentacion como un di e 
keynote speakernan. Minis- 
ter Maduro a splica henter e 
proyecto y kico ta su impacto 
no solamente pa nos propio 
habitantenan, 
sino 
tambe 
mundo henter. Despues di 


cuadro general aki, direc- 
tor di Archivo Nacional Sr. 
Raymond Hernandez y spe- 
cialista di informacion di 
Biblioteca Nacional, Sr. Peter 
Scholing, a pone un cuadro 
general di loke ta e situacion 
Caribense cu a pone tambe 
cu e instancianan aki a scoge 
pa un modelo di cooperacion 
cu a keda poni como Mod- 
elo Aruba. Sigui riba dia 6 
di juni pa un presentacion di 
sr. Edric Croes di ANA y sr. 
Peter Scholing di BNA riba e 
aspectonan tecnico di e plata- 
forma y e formula di cooper- 
acion, mientras riba 7 di juni 
Sra. Shakira Croes di ANA 
y representante di fundacion 
Amigonan di Archivo a pre- 
senta e “Aruba way” con pa 


yega na fondonan pa sostene 
trabou di Archivo Nacional y 
tambe awor e Coleccion.aw. 
Minister Maduro ta gradici y 
felicita tur esnan cu ta traha 
den e area di archivo y di in- 
formacion. Aruba ta sigui cu 
su compromiso pa preser- 
vacion y promocion di pat- 
rimonio cultural atrabes di 
iniciativanan innovativo di 
digitalisacion. 
Por ultimo nos por mira riba 
un siman exitoso y cu ta duna 
muestra di na momento cu 
uni forza bo logronan por ta 
grandi. Y esaki a keda presen- 
ta na un foro internacional 
hustamente den e siman cu ta 
celebra Dia Internacional di 
Archivo segun e mandatario 
a informa. 

Minister Maduro di Finansa ta informa: 
Aruba a haya un otro evaluacion positive di IMF su Article IV Mission 


Aruba ta habri siman cu 
noticia positivo. IMF a 
publica e resultado di nan 
evaluacion financiero y 
economico di Aruba den 
e “Staff Concluding State- 
ment of the 2023 Article IV 
Mission,” y esaki un biaha 
mas ta positivo pa Aruba. 
E ultimo dos simannan 
e team di IMF tabata na 
Aruba pa asina evalua e 
sistema financiero y eco- 
nomico di Aruba. E team 
a reuni cu varios persona 
y instancia na Aruba pa 
asina por haya un bista di 
e situacion na nos pais, y 
awo a publica e resultado 
di nan evaluacion. IMF ta 
raporta pa Aruba un “A 
strong bounce back from 
the pandemic”. Nos Pais 
a recupera fuertemente 
di e pandemia danki na 
e crecemento economi- 
co induci pa un turismo 
fuerte y gastonan di gober- 
nacion cu a keda reduci 


a medida cu e pandemia 
a pasa. Aki ta sigui algun 
resultado importante di e 
evaluacion. 


Crecemento fuerte door di 
turismo 
IMF ta raporta cu na aña 2021 
Aruba a conoce un crece- 
mento real di 27.6% di GDP 
y esaki a sigui den 2022 cu 
7.3% di GDP. Esaki ta refleha 


e recuperacion fuerte di tur- 
ismo. 


Inflacion tabata modera 
E evaluacion ta mustra cu 
e indice di inflacion tabata 
modera y esaki a baha bay na 
4.9% den April 2023 basa riba 
prijsnan di importacion di 
energia, comestibel y subida 
di prijs di coriente y awa na 
Augustus 2022. 


Menos desempleo 
Desempleo na Aruba tambe a 
baha na 6.6% na Juni 2022 y 
ta premira pa sigui baha den e 
lunanan nos dilanti. 


Deficit y debe a baha 
IMF ta raporta cu deficit fis- 
cal y e debe di Aruba a baha. 
E deficit a ser reduci na -0.5% 
na aña 2022 compara cu 
-16.2% di GDP na aña 2020. 
Esaki ta refleho di entradanan 
mas halto debi na recupera- 
cion economico y adaptacion 
di gastonan debi na e pan- 
demia. E debe di Gobierno 
a wordo reduci di 112.3% di 
GDP na aña 2020 pa 90.7% di 
GDP na aña 2022. 


Recuperacion credibilidad fi- 
nanciero 
Atencion a wordo poni tambe 
pa e recuperacion di Aruba su 
credibilidad financiero cu a 
keda nota pa un upgrade di 
Aruba su ratings cerca Fitch. 


Den e rapport di IMF por 
lesa mas di e resultado di e 
evaluacion positivo aki pa 
Aruba. E rapport tin varios 
recomendacion 
tambe 
cu 
Aruba mester sigui traha riba 
nan. Entre otro, e debe halto 
di nos pais cu mester wordo 
maneha, e gastonan cu mes- 
ter wordo manteni na un niv- 
el responsabel y e atencion cu 
mester wordo duna na e re- 
tonan cu un poblacion cu ta 
bira ‘mas grandi den edad’ ta 
trece cune. 


Minister di Finansa Xiomara 
Maduro ta satisfecho cu e 
rapport di IMF, y ta gradici 
y reconoce e trabou grandi 
haci pa Aruba su profesion- 
alnan. Masha danki pa boso 
esfuerso grandi na bienestar 
di Aruba. E mandatario ta 
gradici tambe e team di Ar- 
ticle IV Mission lidera pa sr. 
Takuji Komatzusaki di IMF 
pa e trabou diligente haci pa 
Aruba. 


Minister Geoffrey Wever: 
Proyecto di condominium “Solo 1” den caya grandi ta reforsa vision di 
revitalisacion di Oranjestad 


Mi kier expresa mi grati- 
tud sincero na e desaroya- 
donan di e proyecto “Solo 
1”, Sr. Antonio Caralps y 
su esposa Taryn, pa e in- 
vitacion pa asina bishita 
y mira e plan remarcabel 
aki. E proyecto di con- 
dominium “Solo 1”, cu 
ta situa den Caya Betico 
Croes, otro banda di ex- 
Bon Bini Bazaar na Oran- 
jestad, ta un ehempel di 
un componente esencial 
di nos vision conhunto pa 


transforma e area di cen- 
tro di ciudad den un cen- 
tro di viviendo y gastrono- 
mia. 


Mi kier duna reconocemento 
na e aporte invalioso di e sec- 
tor priva pa por logra haci e 
vision aki un realidad! Sin 
nan confiansa, sosten, y dedi- 
cacion, proyectonan manera 
e proyecto “Solo 1” no lo 
ta posibel. Nan inversion y 
dedicacion ta vital pa crece- 
mento sostenibel y pros- 


peridad di nos comunidad, y 
esencial pa e revitalisacion di 
Oranjestad. 
Mi ta optimista cu e “Proyec- 
to Solo 1” no solamente lo 
contribui na e transforma- 
cion fisico di e area, sino 
tambe lo yuda stimula de- 
saroyo adicional cu lo atrae 
individuonan y negoshinan, 
fomentando un sentido di 
oportunidadnan economico. 


Un biaha mas, mi ta extende 
mi gratitud na e desaroya- 


dornan pa nan esfuersonan, 
como tambe na e sector priva 
pa nan confiansa y empuhe 
den sostene e esfuersonan 


aki. Hunto nos por crea un 
futuro prospero y dinamico 
pa Oranjestad y su habitan- 
tenan. 

Resultado Sorteo 
13 juni 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



X5 


1033 


www.lottoaruba.com 


resultado : sorteo 13 Juni 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


4265 
190.000,- 


x Jackpot 
x Match 4+ 


Proximo Jackpot 


X3 


985 


x Jackpot 


Sorteo # 3940 
Sorteo # 


Sorteo # 1996 


7591 


1228 


Sorteo # 3940 


7802 


x Jackpot 


x match 4 
x afl. 12,00 


3612 


Sorteo # 3940 


Sorteo # 814 


x afl. 500,00 


x afl.15,00 
x afl 50.00 


Libra 


Sorteo # 


x afl 8,00 


Mega Ball: 


Proximo Jackpot 


290.000,- 


x match 4 


x Match 4 
52.000,- 


Proximo Jackpot 


Sorteo # 


Sorteo # 


Afl. 390.000,- 




Letter 


0 
0 
0 


0 


0 
5 


162 


12 


0 
0 
5 


25 
58 



3 



x Match 4 
53.000,- 


Proximo Jackpot 


Sorteo # 1567 


Sorteo # 6146 


Sorteo # 


x afl 8,00 


Mega Ball 


01-06-16-30 


Proximo Jackpot 


300.000,- 


x match 4 


0699 


Sorteo # 5767 


Sorteo # 697 


x afl. 500,00 


x afl.15,00 
x afl 50.00 


Leo 


X5 


956 


x Jackpot 


Sorteo # 7964 
Sorteo # 


Sorteo # 1713 


2819 


0273 


Sorteo # 7008 


3604 


x Jackpot 


x Match 4 
x afl. 12,00 


www.lottoaruba.com 


resultado : sorteo 13 Jun 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


4431 
190.000,- 


x Jackpot 
x Match 4+ 


Proximo Jackpot 


X2 
06-07-10-12-26 


2793 


Afl. 400.000,- 


anochi 


diario 
Korsou 
super4 
flamingo 


1943 
7621 
9087 
7442 
4582 
1558 
super5 
0414 
1127 
8603 
28094 
7738 


sorteo/servicio 


8 lesnan tocante arte contemporaneo y 
topiconan relaciona cu arte den Caribe 


Bo ta invita pa un serie interesante di lesnan tocante arte en relacion cu cultura di 
Caribe. Nos lector ta historiado di arte Therese Hadchity for di Barbados. 


Lo tin hopi topico interesante cu ta bay ser trata. Pa menciona algun: 
•	 
E diferente forma di arte y nan superpoder; 
•	 
Expresionnan popular di Caribe; E popular como factor unificante; 
•	 
E popular como antieuropeo; Pioneronan di anticolonialismo Caribeño; Transicionnan 
general den arte di Caribe; For di construccion di nacion pa critica di nacion, diaspora, 
multiculturalismo, cosmopolitismo; Politica cultural y e concepto di 'Institucion di Arte'; 
•	 
Museonan, galerianan, espacionan alternativo, biennials; Representacionnan di historia di 
Caribe den arte visual, monumentonan publico den Caribe; 
•	 
Curatoria. 


Biografia cortico 
Therese Hadchity ta biba na Barbados desde añanan 1990, caminda e a traha como galerista, 
curadora freelance, skirbido di arte y lector. E a crece na Dinamarca y a haya su prome diploma 
den historia di arte for di Universidad di Copenhagen. 
El a haya su doctorado na UWI Cave Hill na 2016 cu un tesis cu ta enfoca riba dinamicanan 
generacionnan den arte visual di Caribe. Su interesnan di investigacion actual ta inclui mod- 
ernismo Caribeño, estudionan di media, humanidadnan ambiental y pensamento post-huma- 
no. E ta un lector temporal den Departamento di Estudio Cultural na Cave Hill. 


Cambio den prijs di productonan 
petrolero 14 di juni 2023 


Minister di Asuntonan Economico, Comunicacion 
y Desaroyo Sostenibel ta anuncia e prijsnan nobo di 
benta di combustibel entrante 14 juni 2023: 


Gasoline unleaded-premium: 255,9 cen p/ltr. (- 10,8 cen) 
Diesel LS: 209,1 cen p/ltr. (- 12,4 cen) 
Kerosin : 187,9 cen p/ltr. (- 11,7 cen) 


E prijsnan ta inclui BBO/BAZV/BAVP 


CEA a bishita mas di 30 cas riba 
prome dia di cobra boet 


Ministerio Publico a cum- 
insa awe cu cobramento 
activo di debe di boet. Dos 
team di CEA (Cuerpo Es- 
pecial Aruba) a subi caya 
mainta tempran pa bishita 
hende na cas cu tin debe di 
boet y pa cobra e boetnan 
aki. CEA a bishita mas cu 
30 adres caba, tanto pa- 
riba como pabao di brug. 
Un total di tres persona 
a keda deteni. Mayoria di 
hende a paga mes ora cu 
nan a haya CEA para na 
nan porta. 


E accion lo continua henter 
e siman aki. CEA lo sigui 
bishita personanan cu debe 
di boet. Tur hende cu no 
paga nan boet of no paga nan 
boet por completo, lo wordo 
deteni y transporta pa KIA pa 
sinta e dianan di detencion 
(vervangende hechtenis) pa 
cual Hues a condena nan ora 
el a duna nan boet. 
Ministerio Publico ta haci 
atrobe un yamada urgente na 
personanan cu debe di boet: 
•	 
Bo persona por paga on- 
line via cuenta bancario 


4000905 di ArubaBank 
bao mencion di e parket- 
nummer 
•	 
Bo persona por swipe 
cerca cahera di OM. 
NO TIN MESTER DI 
HACI AFSPRAAK 
•	 
Si Bo persona ta di pariba, 
por paga boet na Warda 
di Polis San Nicolas di 
8’or di mainta pa 12’or 
di mainta E SIMAN AKI 
SO. Dos trahado di OM 
ta sinta cla na Warda di 
San Nicolas pa atende bo 
persona 
•	 
Bo persona por paga cu 
CASH tambe E SIMAN 
AKI SO. 


Specialmente pa e accion aki, 
Ministerio Publico ta habri 
nonstop e siman aki tur dia 
di 8or di mainta pa 3:30 di 
atardi. Cu excepcion di dia- 
bierna ora OM ta habri te 
12or di merdia. Dus riba dia- 
mars, diaranson y diahuebs 
bo persona por acudi na OM 
durante lunch tambe. NO 
TIN MESTER DI HACI 
AFSPRAAK, bo persona por 
gewoon cana drenta. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
Mi ta ofrece servicio pa haci 
reparacion di porta, ventana y 
hopi mas. arubiano Balente 
Pa mas informacion por yama 
Tel. 563 6762 
_________________________ 


TA BENDE 
Combo di regalo pa 
tur ocasion: 
Mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 
SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 


se alquila habitacion con todo 
incluido 
Brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa Benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 


un camber cu tur cos inclui na 
Brikstraat 1 
Tel.564 1979 
_________________________ 


SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 


sabana Basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 
________________________ 


TA BENDE 
BBQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 
Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


FOR RENT 
Bunita cas na Gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano Balente 


______________________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


TA BENDE 
Chopper Fl.25.00 
3 Channel intercom nobo Fl.25 
Telephone (no setar) Fl.25 
Screenprotecflm Snsung 
Gal Tap 2 


antglare (3pck) Fl.5.00 
Tel. 582 3023 /593 8120 
________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 


San Nicolas: 
San Nicolas 
Tel. 584 5712 


Oranjestad: 
Sta. Cruz 
Tel. 585 8028 


TA BUSCA 


sra. entre 35 y 45 aña 
pa trabou di cas interna 
Pa mas info 
Tel. 582 3023 / 593 8120 
___________________________ 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu inmenso tristeza nos ta anuncia fayecimento di: 


Jaime E. Dirksen 
*20-07-1957- † 12-06-2023 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Rafael Simon 
Ridderstaat 
Mihor conoci como: “Fai” 
*03-03-1946 - †11-06-2023 


Tata: 
†Felipe Ridderstaat 
Mama: †Crispiniana Rhiodes 


Na nomber di su: 
Yiunan: Roberto Carlos Ridderstaat 
Carmen Jacqueline Ridderstaat 


Nieto(a)nan: 
Eugene Trimon y Lilien Pon- 
son 
Jeremy Trimon y Daniela Kock 
Lyon Trimon y Liz Castellano 
Junaila Trimon y Anthony Tjin Kon Fat 


Bisanieto(a)nan: Ian Trimon, Lainey-Ann Tri- 
mon, Jayron Trimon 


Rumannan: 
†Petra Leest 
†Olga Maduro y †Arevalo Maduro 
Norman (Buchi) Ridderstaat 
Lucia Ridderstaat y Demetrio Christiaans 
†Felis (Ichi) Ridderstaat 
Rosa y Sonny Martina 
Palmira Ridderstaat 
†Aura Martinus y †Willemfridus Martinus 
Mama di su yiunan: Carmen Mercedes Irausquin 


Ex-casa: 
Julia Perez y yiunan 
Su swa y cuñanan na Aruba y Corsow, sobrino(a) 
nan, primo(a)nan, comer y compernan, Amistad 
y conocirnan y bisiñanan na Bubali. 


Demas famia: Ridderstaat, Rhoides, Trimon, 
Irausquin, Leest, Maduro, Martinus, Martina, 
Farro, Frias, Pardo, Figaroa, Stuart, Silvania, Ras, 
Jacobs, Geerman, Gomez, Leonard, Winklaar, 
Kelly, Loopstok, Matos, Tromp, Christiaans, Al- 
bertsz, Boezem, Quandus, Thiel, Giel, Bermu- 
dez, Wever, Kwidama, Lacle, Sapuano, Rasmijn, 
Gavidia, Kock, Perez 


Nos disculpa si nos a lubida algn famia den nos 
tristeza 


Acto di entieri lo tuma lugar diabierna 16 di 
juni 2023 di 9:00 pa 11:00 am na Aurora Funer- 
al Home, despues ta sali pa Santana catolico na 
Noord. 


Nos ta lamenta cu despues di entiero no ta ricibi 
bishita na cas. 


De heer is mijn Herder 
De mens wigt maar God beslist 
Zie ik sta aan de deur en ik klop. 


Hierbij maken wij bekend van het overlijden van 
onze moeder, grootmoeder, overgrootmoeder: 


Mevr. Petronella Theodora 
Alspeer-Bosnie 
Weduwe van †Eduard Bosnie 
“Tante Nella, Oma Bosnie” 
Geboren: 08-04-1927 te Cottica, Suriname 
Overleden: 09-06-2023 te Dakota, Aruba 


Nabestaanden: 
Kinderen: 
†Frits Bosnie 
†Glenn Bosnie 
Ingrid Bosnie 
Lydia en Jeff Rey-Bosnie 
Gerda Bosnie 
Humphrey Bosnie 
Lilian Bosnie 
Christiaan en Willemijn Bosnie-Vanhagen 
Kleinkinderen + aangetrouwde fam.: 
Jacky. Kenneth. Anouk en Steve 
Aisha. Edward en Amaranta 
Gregory en Jay. Rocco. Jeremiha 
Gideon. Ezra. Najee. Rudie 
Azriah 
Achter kleinkineren: 
Jahwin, Amel-che, Georgia-Grace, Levi, Alaia, 
Amaya. Xander, Erzon. Jesrah. Jesrianne 


Helen Mohammed en familie 
Laura Arnell-Bosnie en kinderen 
Overige familie: teveel om te noemen 
Alspeer, 
Bosnie, 
Nooitmeer, 
Sno, 
van 
Leeuwaarden, 
Rijkaard, 
Pont, 
Hazelhoef, 
Elshot, Ringeling, Piesing, Pengel, Arnell, Rey, 
Verhagen, Remfrum, Dorder, Mohammed, 
Suares. 
Buren en Kennissen: Goedhoop, Bouwer, 
Enser, M. Laaf, Tevreden, Herts, Hoogvliet, E. 
Angela, Sleur, Lobrecht, Mohammed, T. Brown, 
Garcia, van Coblijn, Beeldsnijder, Lande, Brete, 
Rincones, Dania, Sneek, Hernandis, S. Brown, 
Angie W., Yee, Netto, Salomon, Kock, Lampe, 
Malmberg, Commenencia, Balinge. 
Haar verzorgsters: Raquel, de zusters + 
broeders van W.G.K. en Beatrice (haar prive 
verzorgster) 
Zuster en broeders van de Evangelische Broeder 
Gemeente. 
Sorry indien wij vergeten zijn in ons verdriet 
voor het noemen van enkele namen. 
Ma haar wens is om geen bloemen te sturen 
maar een donatie te geven aan haar kerk 
Evangelische Broeder Gemeente Aruba. 
Gelegenheid tot condoleren vindt plaats te 
Aurora Funeral Home vrijdag 16 juni 2023 
van 2pm – 4pm. Ma wordt in familie kring 
gecremeerd. 


Gelieve na de crematie geen rouwbeklag aan 
huis. 
Ziele Rust en Veiligheid 


obituario/servicio a23 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Ta participa fayecimento di: 


Marie D. Cezaire-Joicin 
*26-05-1957 - † 06-06-2023 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Juanita Filomena 
Werleman-Flanegin 
*16-05-1955 - †12-06-2023 


Acto di entiero lo wordo anuncia despues. 


Programa asombroso ‘Impact Camp’ pa yuda 
hobennan cuminsa aña escolar cu confiansa 


Heart-Centered 
Leader- 
ship Foundation (HCLF) ta 
anuncia regreso di un pro- 
grama impresionante. Im- 
pact Camp ta un programa di 
4 dia pa hobennan di 14 - 17 
aña. HCLF ta reconoce e im- 
portancia di duna hobennan 
e chens pa nan por alcansa 
nan potencial den bida. 


Esaki ta e bunita oportunidad cu 
hobennan ta haya ora nan par- 
ticipa den Impact Camp. Impact 
Camp ta promove formacion 
positivo den area personal, so- 
cial y academico, cual ta duna 
espacio pa hobennan por desar- 
oya habilidadnan cu lo por duna 
nan e forsa y perseverancia pa 
enfrenta retonan, maneha emo- 
cion, progresa y logra nan meta 
den bida. 


E 4 dianan di Impact Camp 
ta inclui e programa ACE 
(Achievement and Commit- 
ment to Excellence) Program 
di e organisacion Americano 
Educare Foundation y un dia di 
programa di HCLF mes. Desde 
2012, HCLF a ofrece ACE Pro- 
gram na 5 school secundario y 
dos biaha na un grupo total di 
170 hoben di tur skina di Aruba. 
Durante e 4 dianan di Impact 
Camp hobennan lo por fortal- 
ece: confiansa propio, respon- 
sabilidad personal pa tuma deci- 
sionnan consciente y constructi- 
vo, maneha rabia, rechaso, mie- 
do y ‘peer pressure’, y comunica 
emocion na manera positivo 
entre famia y amistadnan. 


Den 
experiencia 
di 
HCLF 
ofreciendo ACE Program aki 
na Aruba, resultadonan den e 
delaster añanan a indica con so- 
bresaliente e programa aki ta. 
Hobennan ta raporta cu despues 
di a participa den e programanan 
a forma un imagen propio mas 
positivo, nan ta mas dispuesto pa 
coopera cu otro, a haya un apre- 
cio pa relacion cu amistadnan 
mas grandi, y a desaroya habito 
productivo cu a mehora nan 
cifra na scol. Ademas di esaki, 
hobennan a indica cu nan a siña 


conoce nan mes mihor, curashi 
pa tuma riesgo, ta mas habri, y 
confia mas. 
Despues cu hobennan a partic- 
ipa den e ultimo ACE Program 
cu HCLF a ofrece na 2019, 
mayornan a raporta cambionan 
visibel cu nan por a mira den 
nan yui manera sali for di nan 
zona di comfortabilidad, acepta 
y practica expresion propio, au- 
mento den motivacion, stima y 
acepta nan mes, comunica nan 
sintimento y necesidadnan posi- 
tivamente. 


Na Merca, e ACE Program ta 
hopi conoci, en particular den e 
area di Los Angeles, unda Edu- 
care Foundation ta organisa e 
programa aki regularmente na 
school secundario. Como or- 
ganisacion, nan ta reporta cu 
despues di participa den ACE 


Program porcentahe di hoben- 
nan cu ta bay school regular- 
mente (sin keda cas constan- 
temente) a hisa pa 96% y por a 
remarca cu cifranan di e alum- 
nonan a hisa particularmente 
den materianan manera math- 
ematica y idioma. Investigacion 
di Educare a indica un diferencia 
grandi den e progreso academi- 
co for di alumno cu si a participa 
y esnan cu no a participa den 
ACE Program. Alumnonan cu 
a participa por a mantene mihor 
concentracion y motivacion du- 
rante aña escolar cual a yuda nan 
pa alcansa nan logro academico. 


Impact Camp lo tuma luga na 
Teresita Center, San Nicolas, 
dia 8, 9, 10 y 12 di augustus. Pa 
mayornan cu ta buscando un 
programa pa nan yui por fortal- 
ece habilidad pa enfrenta reto y 
obstaculo den un manera posi- 
tivo y cuminsa aña escolar cu 
motivacion y proposito, con- 
sidera Impact Camp. Pa mas in- 
formacion tocante Impact Camp 
y registracion, tuma contacto cu 
HCLF via hclfaruba@gmail. 
com of por manda un WhatsApp 
na 584-1211. Registracion ta 
cera 15 di juli 2023. 


Impact Camp ta posibel dan- 
ki na financiamento parcial di 
UNESCO 
Aruba 
National 
Commision. 

Secretario di prensa di Cas Blanco a viola 
regla contra politica durante su trabao 


(AP) — Desde cu a asumi 
e rol di secretario di pren- 
sa di Cas Blanco, Karine 
Jean-Pierre a bira conoci 
pa frecuentemente evadi 
pregunta citando e Hatch 
Act. E ley ta prohibi amb- 
tenaarnan di usa politica 
durante nan trabao, y 
Jean-Pierre ta us’e pa eva- 
di pregunta di reportero- 


nan involucrando campa- 
ñanan. 


Pero aparentemente e no 
tabata suficiente cauteloso. 
Oficina di Conseho Special, 
e agencia di gobierno a cargo 
di cumplimento di Hatch 
Act, a bisa den un carta re- 
cien cu Jean-Pierre a viola 
e ley prome cu eleccion di 


midterm aña pasa. Su ofensa: 
Haci referencia frecuente na 
“Republicanonan 
MAGA” 
durante sesionnan informa- 
tivo di Cas Blanco. 


Segun e carta di e Oficina di 
Conseho Special, Jean-Pierre 
“a haci e referencianan aki 
pa genera oposicion pa can- 
didatonan Republicano” y 
“consecuentemente, haci e 
referencianan ta constitui ac- 
tividad politico.” 
The Washington Post a pu- 
blica e carta online. Esaki a 
keda reporta prome pa NBC 
News. 


Castigo pa violacion di Hatch 


Act ta poco comun, y e ofi- 
cina no a recomenda ningun 
multa ni otro castigo pa Jean- 
Pierre. 


Jean-Pierre a enfrenta scruti- 
nio despues cu un organisa- 
cion yama Protect the Pub- 
lic’s Trust a entrega un keho. 
E organisacion a bisa cu Jean- 
Pierre 
tabata 
“despectivo 
di oponentenan politico di 
presidente Biden como “ofi- 
cialnan Republicano mega 
MAGA cu no ta kere den ley.” 


Jean-Pierre a bisa cu oficina 
di conseho di Cas Blanco ta- 
bata revisando e carta, agre- 
gando cu “nos ta haci tur loke 


nos por” pa cumpli cu e ley y 
ta tum’e “hopi na serio.” 


“E tempo aya, mi a ricibi e 
señal pa usa e terminologia 
en cuestion,” el a bisa. Jean- 
Pierre a bisa cu a usa e ter- 
mino “den contexto di papia 
tocante nan politica, di papia 
tocante nan balornan.” El a 
nota cu algun reportero tin 
biaha ta expresa “consterna- 
cion amistoso” tocante con 
hopi biaha e ta cita e Hatch 
Act, y a sugeri cu e tabata 
confundi pa e violacion. El a 
bisa cu Cas Blanco di Trump 
a usa e frase “MAGA” como 
2mil biaha pa describi e polit- 
icanan di su administracion. 


Senado apenas ta confirma Bernstein como consehero economico di Biden 


(AP) — Senado Mericano 
ayera cu un margen estre- 
cho a confirma Jared Ber- 
nstein como presidente di 
e Conseho di Consehero 
Economico di Cas Blanco. 


Un ayudante pa hopi tempo 
di presidente Joe Biden y un 
economista enfoca riba tra- 
hadornan, Bernstein a keda 
confirma pa un voto di 50-49. 


Legisladornan 
Republicano 
tabata critico di su declara- 
cionnan na inicio di e ad- 
ministracion cu e nivel halto 
di inflacion resultado for di 
e pandemia tabata temporal. 
Aumento di gasto pa famia 
y negoshinan ta un reto pa 
Biden, maske Departamento 
di Labor a bisa ayera cu e ve- 


locidad di inflacion a cay na 
mei na 4%, e cifra mas abao 
den 12 luna pa prijs di con- 
sumidor den mas di 12 aña. 


Administracion di Biden a 
duna alivio pa pandemia na 
balor di $1.9 triyon na 2021, 
cual algun economista y 
lidernan Republicano ta bisa 
cu a duna impulso na infla- 
cion. Bernstein, e tempo aya 
un miembro di Conseho di 
Consehero 
Economico, 
a 
defende e presidente pa au- 
mento di cupo di trabao cu a 
sucede pa motibo di gasto di 
gobierno y a bisa cu e prijsnan 
halto lo ta “transitorio.” Pero 
pa juli 2022, el a hala atras di 
e frase “transitorio” pasobra 
esaki a “conduci na un nivel 
di ambiguedad cu no tabata 


sirbi e debate hopi bon.” 


Pero door di keda eleva na 
presidente, Bernstein, 67, 
ta sucesor di Cecilia Rouse, 
kende a bolbe na Univer- 
sidad di Princeton anterior- 
mente e aña aki. Bernstein pa 
largo tabata cercano na Biden 
y a traha como ayudante vice- 
presidencial durante presi- 
dencia di Barack Obama. 
Bernstein a ricibi su diploma 
di doctorado den bienestar 
social for di Columbia Uni- 
versity. 


Crea na 1946, e Conseho di 
Consehero Economico ta 
duna guia na e presidente 
riba tendencia economico y 
politica di gobierno. 


Starbucks ta rechasa acusacionnan cu ta prohibiendo desplieguenan di Pride 


(AP) – Starbucks ta re- 
chasando 
acusacionnan 
di 
organisadornan 
di 
sindicato cu ta bisa cu e 
compania ta prohibiendo 
desplieguenan di Pride 
na su tiendanan na Merca 
despues cu Target y otro 
marcanan a experimenta 
critica. 


Pero 
Starbucks 
Workers 
United, e sindicato organ- 
isando tiendanan di Star- 
bucks na Merca, ta bisa cu 
managernan di tiendanan na 
e pais ta limitando of reti- 
rando desplieguenan durante 
un celebracion di un luna di 
hende LGBTQ+. Den algun 
caso, e sindicato a bisa, man- 
agernan a bisa trahadornan 


cu desplieugenan di Pride ta 
un preocupacion pa cu segu- 
ridad, citando incidentenan 
recien na Target unda algun 
cliente rabia a confronta tra- 
hadornan. 
“No tin ningun cambio na 
ningun politica riba e asun- 
to aki y nos ta continua cu- 


rashando lidernan di nos 
tiendanan pa celebra cu nan 
comunidadnan, incluyendo 
pa Pride Month na juni,” e 
gigante di koffie di Seattle a 
bisa ayera den un declaracion. 


Starbucks a expresa su sosten 
pa empleadonan LGBTQ+ 


pa decadas, y a bisa ayera cu 
e sosten ta “firme.” Tambe 
e compania actualmente ta 
bende tumblernan cu tema 
Pride na nan tiendanan, dis- 
eña pa artista di Toronto, Tim 
Singleton, kende ta gay. 


Pero Ian Miller, un organ- 
isador sindical y supervi- 
sor di Starbucks na Olney, 
Maryland, a bisa cu tono di e 
compania a cambia e aña aki, 
citando su propio manager 
informando cu mester apro- 
bacion di antemano pa pone 
decoracionnan di Pride y cu 
e compania ta buscando mas 
“uniformidad” na su tien- 
danan. 
E manager supuestamente 
tambe a cita e critica contra 


Bud Light na momento cu 
a partner cu un influencer 
transgenero y despues a pur- 
ba di hala atras. Su benta na 
Merca subsecuentemente a 
cay. 


Miller a bisa cu e manager na 
final a laga un empleado pone 
banderanan chikito di regen- 
boog na e tienda, pero no a 
usa e credit card di e com- 
pania pa cumpra esakinan, 
manera tabata permiti den 
pasado. 


Manager di Miller a nenga 
di duna comentario ayera na 
Associated Press. Starbucks 
no a responde na preguntan- 
an tocante politica na tienda 
unda Miller ta traha. 


